
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1588 

21 Οκτωβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Πρόγραμμα Απόκτησης Εργασιακής Εμπειρίας, επιδό¬ 
τησης επιχειρήσεων για τη δημιουργία Νέων Θέσε¬ 
ων Εργασίας και επιχορήγησης Νέων Ελεύθερων 
Επαγγελματιών στο πλαίσιο των Ολοκληρωμένων 
Παρεμβάσεων των Περιφερειακών Επιχειρησιακών 

Προγραμμάτων (Π.Ε.Π.). 1 

Καθορισμός του τρόπου και της διαδικασίας διαγρα¬ 
φής των οφειλών δικαιούχων του Ο.Ε.Κ, που προ¬ 
έρχονται από δάνεια που χορηγήθηκαν για αγορά 
διαμερίσματος στην πολυκατοικία επί της οδού 
Αριστείδου 28 στην Καλαμάτα , η οποία κατέρρευ- 


σε από το σεισμό της 13ης Σεπτεμβρίου 1986. 2 

Τροποποίηση της ΚΥΑ 392169/20.10.1999 (Β 1985) 
"Γενικοί κανόνες χρήσης του όρου Τοπικός Οίνος 
ως περιγραφικού στοιχείου επιτραπέζιου οίνου"... 3 


ΑΠΟΦΑΣΕΙ Σ 

Αριθ. 32189 (1) 

Πρόγραμμα Απόκτησης Εργασιακής Εμπειρίας, επιδό¬ 
τησης επιχειρήσεων για τη δημιουργία Νέων Θέσεων 
Εργασίας και επιχορήγησης Νέων Ελεύθερων Επαγ- 
γελματιών στο πλαίσιο των Ολοκληρωμένων Παρεμ¬ 
βάσεων των Περιφερειακών Επιχειρησιακών Προ¬ 
γραμμάτων (Π.Ε.Π.). 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 29Α του Ν.1558/1985 "Κυ¬ 
βέρνηση και Κυβερνητικά Όργανα" (ΦΕΚ 137/ΑΊ9/85). 

2. Τις διατάξεις του Π.Δ.368/89 "Οργανισμός του 
Υπουργείου Εργασίας" (ΦΕΚ 163/Α/16-6-1998). 

3. Τις διατάξεις του Ν.Δ. 212/1969 "Περί Οργανώσεως 
και Διοικήσεως του Οργανισμού Απασχολήσεως Εργατι¬ 
κού Δυναμικού" (ΦΕΚ 112/Α/1969), όπως αναμορφώθηκε 
με τις διατάξεις του Ν. 2956/2001 "Αναδιάρθρωση του 
ΟΑΕΔ και άλλες διατάξεις" (ΦΕΚ 258/Α/6-11-2001). 

4. Τις διατάξεις του άρθρου 29 του Ν. 1262/1982 "Για την 
παροχή κινήτρων ενίσχυσης της οικονομικής και περιφε¬ 
ρειακής ανάπτυξηςτηςχώρας και τροποποίηση συναφών 
διατάξεων" όπως τροποποιήθηκε με τα άρθρα 6 και 7 του 
Ν. 1836/89 και το άρθρο 6 του Ν. 2434/1996. 


5. Την υπ’ αριθμ. 112852/19-6-2002 ΚΥΑ Υπουργών Οι¬ 
κονομίας και Οικονομικών, Εργασίας & Κοινωνικών Ασφα¬ 
λίσεων "Σύστημα Διαχείρισης, Αξιολόγησης, Παρακολού¬ 
θησης Ελέγχου - Διαδικασία Εφαρμογής των Ολοκληρω¬ 
μένων Παρεμβάσεων στα πλαίσια των Μέτρων "Τοπικές 
Πρωτοβουλίες για την Απασχόληση", των Περιφερειακών 
Επιχειρησιακών Προγραμμάτων (ΠΕΠ) κατά το Γ’ ΚΠΣ, 
που συγχρηματοδοτούνται από το Ευρωπαϊκό Κοινωνικό 
Ταμείο (Ε.Κ.Τ.)" (ΦΕΚ 186/Β/26-6-2000), όπως τροποποιή¬ 
θηκε με την ΚΥΑ 110125/2004 (ΦΕΚ 104/Β/23-1-2004). 

6. Την υπ. αριθμό 112810/18-06-2002 Κοινή Απόφαση 
Υπουργών Οικονομίας και Οικονομικών και Εργασίας και 
Κοινωνικών Ασφαλίσεων, σχετικά με την "Τροποποίηση 
της υπ. αριθμ. 5387/08-10-2001 Απόφαση του Υπουργού 
Εργασίας και Κοινωνικών Ασφαλίσεων, που ορίζει το "Σύ¬ 
στημα Διαχείρισης, Παρακολούθησης, Αξιολόγησης και 
Ελέγχου Ενεργειών παροχής Συνοδευτικών Υποστηρικτι¬ 
κών Υπηρεσιών συγχρηματοδοτούμενών από το Ευρω¬ 
παϊκό Κοινωνικό Ταμείο (ΕΚΤ) στο πλαίσιο του Γ’ Κ.Π.Σ. 
(2000-2006)" όπως αυτή ισχύει. 

7. Την υπ’ αριθμ. 113665/19-6-2002 ΚΥΑ Υπουργών Οι¬ 
κονομίας και Οικονομικών, Εργασίας & Κοινωνικών Ασφα¬ 
λίσεων "Σύστημα Διαχείρισης, Αξιολόγησης, Παρακολού¬ 
θησης Ελέγχου - Διαδικασία Εφαρμογής των Ολοκληρω¬ 
μένων Παρεμβάσεων στα πλαίσια των Μέτρων 
"Ολοκληρωμένες Παρεμβάσεις Αστικής Ανάπτυξης - 
ΕΚΤ", των Περιφερειακών Επιχειρησιακών Προγραμμά¬ 
των (ΠΕΠ) κατά το Γ’ ΚΠΣ, που συγχρηματοδοτούνται 
από το Ευρωπαϊκό Κοινωνικό Ταμείο (Ε.Κ.Τ.)" (ΦΕΚ 1185/ 
Β/12-9-2002). 

8. Την υπ’ αριθμ. 110505/10-2/-2003 ΚΥΑ Υπουργών Οι¬ 
κονομίας και Οικονομικών, Εργασίας & Κοινωνικών Ασφα¬ 
λίσεων και Γεωργίας "Σύστημα Διαχείρισης, Αξιολόγη¬ 
σης, Παρακολούθησης Ελέγχου - Διαδικασία Εφαρμογής 
των Ολοκληρωμένων Παρεμβάσεων στα πλαίσια των Μέ¬ 
τρων "Ολοκληρωμένες Παρεμβάσεις Ανάπτυξης Ορεινών 
/ Μειονεκτικών Περιοχών - ΕΚΤ", των Περιφερειακών Επι¬ 
χειρησιακών Προγραμμάτων (ΠΕΠ) κατά το Γ’ ΚΠΣ, που 
συγχρηματοδοτούνται από το Ευρωπαϊκό Κοινωνικό Τα¬ 
μείο (Ε.Κ.Τ.) 11 (ΦΕΚ 216/Β/18-02-2003). 

9. Τις διατάξεις του Νόμου 2860/2000 (ΦΕΚ 251/Α/14 - 
1/-2000) "Διαχείριση, Παρακολούθηση και Έλεγχος του 
Κοινοτικού Πλαισίου Στήριξης & άλλες διατάξεις". 

10. Τις διατάξεις του Άρθρου 44 του Νόμου 2972/2001 
"Εκσυγχρονισμός της Οργάνωσης και της Λειτουργίας 
του Ιδρύματος Κοινωνικών Ασφαλίσεων και άλλες διατά¬ 
ξεις" (ΦΕΚ291/Α/27-12-20101). 

11. Τις διατάξεις του Κανονισμού (ΕΟΚ) αριθμ. 
1260/1999 του Συμβουλίου της 20/7/1999 "Περί γενικών 
διατάξεων για τα Διαρθρωτικά Ταμεία". 

12. Τις διατάξεις του Κανονισμού ΕΚΤ αριθ. 1784/1999 
της 12ης Ιουλίου 1999 του Ευρωπαϊκού Κοινοβουλίου & 
του Συμβουλίου, σχετικά με το Ευρωπαϊκό Κοινωνικό Τα¬ 
μείο. 

13. Τις διατάξεις του Κανονισμού 1685 / 2000, της Επι¬ 
τροπής της 28ης Ιουλίου 2000 για τη θέσπιση λεπτομε¬ 
ρών κανόνων εφαρμογής του κανονισμού (ΕΚ) αριθμ. 
1260/99 του Συμβουλίου της 20/7/1999, όσον αφορά την 
επιλεξιμότητα των δαπανών των ενεργειών που συγχρη- 
ματοδοτούνται από τα Διαρθρωτικά Ταμεία. 

14. Τις διατάξεις του Κανον. 1159/2000 της Επιτροπής 
της 30ης Μάίου για τις δράσεις πληροφόρησης και δημο¬ 
σιότητας που πρέπει να αναλαμβάνουν τα κράτη μέλη 
σχετικά με τις παρεμβάσεις των Διαρθρωτικών ταμείων. 

15. Την απόφαση της Επιτροπής σχετικά με την έγκριση 
του Κοινοτικού Πλαισίου Στήριξης για τις Κοινοτικές 
Διαρθρωτικές Παρεμβάσεις στις Περιφέρειες που υπά¬ 
γονται στο στόχο αριθ. 1 στην Ελλάδα Ε (2000) 
3405/28/11/2000). 

16. Τις αποφάσεις της Ευρωπαϊκής Επιτροπής σχετικά 
με την έγκριση των Επιχειρησιακών Προγραμμάτων: 

* της Περιφέρειας Ανατολικής Μακεδονίας-θράκης Ε 
(2001) 8013/09/04/2001, Νο2000ΘΒ 161ΡΟ012 

* της Περιφέρειας Κεντρικής Μακεδονίας Ε (2001) 566/ 
22/03/2001, Νο 2000 ΟΡ 161ΡΟ014 

* της Περιφέρειας Δυτικής Μακεδονίας Ε (2001) 812/ 
09/04/2001, Νο2000ΘΒ 161ΡΟ013 

* της Περιφέρειας Ηπείρου Ε (2001) 810/ 09/04/2001, 
Νο 2000 ΘΒ 161Ρ0007 

* της Περιφέρειας Θεσσαλίας Ε (2001) 809/ 09/04/2001, 
Νο 2000 ΘΒ 161Ρ0006 

* της Περιφέρειας Ιονίων Νήσων Ε (2001) 805/ 
09/04/2001 

* της Περιφέρειας Δυτικής Ελλάδας Ε (2001) 807/ 
09/04/2001, Νο 2000 ΘΒ 161ΡΘ004 

* της Περιφέρειας Στερεός Ελλάδας Ε (2001) 
808/10/04/2001 

* της Περιφέρειας Αττικής Ε (2001) / 15/05/2001, Νο 
2000 ΘΒ 161ΡΘ002 

* της Περιφέρειας Πελοποννήσου Ε (2001) 806/ 
09/04/2001, Νο 2000 ΘΒ 161ΡΘ003 

* της Περιφέρειας Βορείου Αιγαίου Ε (2001) 803/ 
09/04/2001, Νο 2000 ΘΒ 161ΡΘ009 

* της Περιφέρειας Νοτίου Αιγαίου Ε (2001) / 
09/04/2001, Νο 2000 ΘΒ 161ΡΘ0010 

*της Περιφέρειας Κρήτης Ε (2001) 811/ 09/04/2001, Νο 

2000 ΘΒ 161ΡΘ008. 

17. Τους επιδιωκόμενους στόχους, τις προτεραιότητες, 
τις κατευθύνσεις και τα αποτελέσματα, όπως περιγράφο- 
νται στα ανωτέρω Επιχειρησιακά Προγράμματα. 

18. Τις διατάξεις του Κανον. 438/2001 της2ας Μαρτίου 

2001 για θέσπιση λεπτομερών κανόνων εφαρμογής του 
κανον. (ΕΚ) αριθ. 1260/1999 του Συμβουλίου όσον αφορά 
τα συστήματα διαχείρισης και ελέγχου των παρεμβάσεων 
των Διαρθρωτικών Ταμείων. 

19. Τις διατάξεις του Κανον. 448/2001 της επιτροπής 
της 2ας Μαρτίου 2001 της επιτροπής του Κανον. (ΕΚ) 
1260/99 του Συμβουλίου όσον αφορά την διαδικασία διε¬ 
νέργειας δημοσιονομικών διορθώσεων στην παρέμβαση 
που χορηγείται στο πλαίσιο των Διαρθρωτικών Ταμείων. 

20. Τις διατάξεις του Κανον. (ΕΚ) αριθ. 2204/2002 της 
Επιτροπής της 12ης Δεκεμβρίου σχετικά με την εφαρμο¬ 
γή των άρθρων 87 και 88 της ΕΚ στις κρατικές ενισχύσεις 
για την απασχόληση. 


21. Την ισχύουσα φορολογική νομοθεσία και ιδίως το 
νομότυπο των φορολογικών στοιχείων και παραστατικών. 

22. Την υπ’ αριθμ. 2007892/461/1998 Κοινή Απόφαση 
περί "Ανακτήσεως αχρεωστήτως ή παρανόμως καταβλη- 
θέντων ποσών από εθνικούς πόρους ή πόρους της Ευρω¬ 
παϊκής Ένωσης στα πλαίσια της υλοποίησης κοινοτικών 
πολιτικών 11 . 

23. Την υπ’ αριθμό 18527 / ΓΔΑΠΠΠΔΕ 156/7.6.2001 
(ΦΕΚ Β 758/15.6.2001). Απόφαση του Υφυπουργού Εθνι¬ 
κής Οικονομίας "Τύπος και περιεχόμενο απόφασης έντα¬ 
ξης πράξης σε Επιχειρησιακό Πρόγραμμα του Κ.Π.Σ. 
2000- 2006, σύμφωνα με το άρθρο 5, παρ. 3 του Νόμου 
2860/2000". 

24. Την υπ’ αριθμό 107900/16.3.2001 (ΦΕΚ Β 599, 
21.5.2001) Κοινή Απόφαση των Υπουργών Εσωτερικών, 
Δημόσιας Διοίκησης και Αποκέντρωσης, Εθνικής Οικονο¬ 
μίας, Οικονομικών και Εργασίας και Κοινωνικών Ασφαλί¬ 
σεων για τη Σύσταση και Λειτουργία Ειδικών Υπηρεσιών 
περί "Συντονισμού και Παρακολούθησης Δράσεων Ευρω¬ 
παϊκού Κοινωνικού Ταμείου" και "Εφαρμογής Συγχρημα- 
τοδοτούμενων Ενεργειών από το Ευρωπαϊκό Κοινωνικό 
Ταμείο". 

25. Τις διατάξειςτου άρθρου 18του Ν.2503/97 "Διοίκη¬ 
ση, Οργάνωση, Στελέχωση για την Περιφέρεια, ρύθμιση 
θεμάτων για την Τοπική Αυτοδιοίκηση και άλλες διατά¬ 
ξεις". 

26. Το Ν.2601/1998 Ενισχύσεις Ιδιωτικών Επενδύσεων 
(ΦΕΚ81/Α/15.04.1998). 

27. Την υπ. Αριθμ. 57309/05.07.1999 Εγκύκλιο του 
ΥΠΟΙΚΟ με θέμα "Προσδιορισμός περιοχών της Ελληνι¬ 
κής Επικράτειας που εντάσσονται στη Δ’ περιοχή κινή¬ 
τρων σύμφωνα με την πρώτη περίπτωση της παραγρ. 1 
του άρθρου 4 του Ν.2601/98 όπως ισχύει". 

28. Την υπ’αριθμ. 2219/31-8-04 απόφαση του Δ.Σ. του 
ΟΑΕΔ (αριθμ. συνεδρ. 31/31-8-04) που μας υποβλήθηκε 
με το υπ’ αριθμ. Β122982/6-9-2004 έγγραφό του. 

29. Το γεγονός ότι από τις διατάξεις της παρούσας Κοι¬ 
νής Υπουργικής Απόφασης προκαλείται δαπάνη σε βά¬ 
ρος του Προγράμματος Δημοσίων Επενδύσεων και ως εκ 
τούτου εμπίπτει στις διατάξεις της παρ. 3 του άρθρου 22 
του Ν. 2362/95, αποφασίζουμε: 

ΑΤην κατάρτιση προγράμματος επιδότησης ιδιωτικών 
επιχειρήσεων στο πλαίσιο των Ολοκληρωμένων Παρεμ¬ 
βάσεων των Περιφερειακών Επιχειρησιακών Προγραμ¬ 
μάτων (Π.Ε.Π.) για την απασχόληση οκτώ χιλιάδων 
(8.000) ανέργων ηλικίας 18-60 ετών σε Νέες θέσεις Ερ¬ 
γασίας, οι οποίες είναι πρόσθετες εκείνων που, τυχόν, δη- 
μιουργούνται στο πλαίσιο επενδυτικού σχεδίου, ενταγμέ- 
νου σε άλλο καθεστώς ενισχύσεων. 

Οι δημιουργούμενες νέες θέσεις εργασίας αφορούντα 
Μέτρα: 

α) Ολοκληρωμένες Παρεμβάσεις Αστικής Ανάπτυξης 

β) Ολοκληρωμένες Παρεμβάσεις Ανάπτυξης Ορεινών- 
Μειονεκτικών Περιοχών 

γ) Τοπικές Πρωτοβουλίες για την Απασχόληση και 

δ) Ενίσχυση Νέων Μορφών Οικονομικής Δραστηριότη¬ 
τας Ν. Λέρου. 

Οι θέσεις προέκυψαν μετά την έγκριση των σχεδίων που 
υπέβαλαν οι φορείς, στο πλαίσιο των παραπάνω Μέτρων. 

Ωφελούμενοι είναι οι άνεργοι και οι επιχειρήσεις όπως 
έχουν οριστεί στις Κ.Υ.Α. 113665/29.08.2002, 
110505/10.02.2003 και 110125/21.01.2004 και η επιλογή 
τους θα γίνεται όπως ορίζουν οι αποφάσεις αυτές. 

Εξαιρούνται: 

• Όλες οι επιχειρήσεις που διέπονται, όσον αφορά 
στην πρόσληψη του προσωπικού τους, από τις διατάξεις 
του Ν. 2190/94, εκτός των αμιγών και μικτών επιχει- 

ρήσεων των ΟΤΑ α’ και β’ βαθμού ,οι οποίες έχουν τη δυ¬ 
νατότητα να ενταχθούν στο πρόγραμμα. 

• Ατομικές επιχειρήσεις για άτομα που είναι σύζυγοι ή 
συνδέονται με α' βαθμού συγγένειας εξ’ αίματος ή εξ’ αγ¬ 
χιστείας με τον επιχειρηματία. 

• Οι Ο.Ε., Ε.Ε., Α.Ε., και Ε.Π.Ε. για τους ομόρρυθμους 
εταίρους στις Ο.Ε. και Ε.Ε., για τα μέλη του Δ.Σ. στις Α.Ε., 
για τους εταίρους της Ε.Π.Ε. 

• Οι σύζυγοι και οι συγγενείς α’ βαθμού εξ’ αίματος ή εξ’ 
αγχιστείας των ομορρύθμων εταίρων στις Ο.Ε. και Ε.Ε., 
τωνεταίρωντης Ε.Π.Ε. και των μελών του Δ.Σ. στις Α.Ε. 

• Οι πολιτικές οργανώσεις, τα κόμματα, τα νυχτερινά 
κέντρα, οι αίθουσες ψυχαγωγίας και εκμετάλλευσης ψυ¬ 
χαγωγικών και ηλεκτρονικών παιχνιδιών τυχερού χαρα¬ 
κτήρα, οι επιχειρήσεις που λειτουργούν αποκλειστικά και 
μόνο βραδινές ώρες (από 10:00 μ.μ. έως 6:00 π.μ.) 

• Οι εταιρείες προσωρινής απασχόλησης (άρθρο 20, Ν. 
2956/2001), για μισθωτούς τους που παρέχουν εργασία 
σε άλλον εργοδότη (έμμεσος εργοδότης). 

• Οι αγροτικοί συνεταιρισμοί για τα μέλη τους. 

• Οι τομείς ναυπηγείων, άνθρακα, κ.λ.π., σύμφωνα με 
το άρθρο 1 παρ. 3 του με αριθμ. 2204/2002 Κανονισμού 
της Επιτροπής (Ε.Κ.). 

Εξαιρούνται επίσης από το πρόγραμμα, επιχειρήσεις 
που λειτουργούν στους Νομούς στους οποίους, την τρέ¬ 
χουσα περίοδο, εφαρμόζονται από τον Ο.Α.Ε.Δ. Προ¬ 
γράμματα Ολοκληρωμένης Παρέμβασης για ανέργους 
μέχρι να καλυφθούν οι θέσεις που έχουν διατεθεί. 

Από τον παραπάνω περιορισμό εξαιρούνται: 

ο οι επιχειρήσεις κοινωνικής οικονομίας 

ο οι δημοτικές επιχειρήσεις, οι οποίες δεν συμμετείχαν 
στα προαναφερόμενα Προγράμματα Ολοκληρωμένης 
Παρέμβασης 

Α. 1. ΔΥΝΑΤΟΤΗΤΑ ΥΠΑΓΩΓΗΣ ΣΤΟ ΠΡΟΓΡΑΜΜΑ 

Α. 1.1. ΕΠΙΧΕΙΡΗΣΕΙΣ 

Για την υπαγωγή μίας επιχείρησης στο πρόγραμμα θα 
πρέπει η δημιουργούμενη θέση εργασίας να αντιπροσω¬ 
πεύει καθαρή αύξηση του αριθμού των εργαζομένων της 
σε σχέση με το μέσο όρο των δώδεκα (12) τελευταίων μη¬ 
νών, που προηγούνται της ημερομηνίας υποβολήςτης αί¬ 
τησής της. 

Η μερική και η εποχική απασχόληση υπολογίζονται στην 
καθαρή αύξηση και ισοδυναμούν με κλάσμα ετησίων μο¬ 
νάδων εργασίας. 

Στην περίπτωση που η πρόσληψη δεν αντιπροσωπεύει 
καθαρή αύξηση του αριθμού των εργαζομένων της επι¬ 
χείρησης, αλλά αφορά σε πλήρωση κενής θέσης που δή¬ 
μιο υργήθηκε μετά από: 

• οικειοθελή αποχώρηση 

• συνταξιοδότηση λόγω ηλικίας 

• οικειοθελή μείωση του χρόνου εργασίας 

• καταγγελία της σύμβασης εργασίας μετά από μήνυ¬ 
ση για αξιόποινη πράξη 

είναι δυνατή η υπαγωγή στο πρόγραμμα εφόσον προ- 
σληφθεί άνεργος σε μειονεκτική θέση, όπως αυτός ορί¬ 
ζεται στο άρθρο 2 του με αριθ. 2204/02 Κανονισμού της 
Επιτροπής των Ευρωπαϊκών Κοινοτήτων. 

Α.1.2. ΑΝΕΡΓΟΙ 

Τα άτομα που θα προσληφθούν από τις επιχειρήσεις 
που θα ενταχθούν στο πρόγραμμα πρέπει: 

• να έχουν την ιδιότητα του άνεργου και να διαθέτουν 
δελτίο ανεργίας σε ισχύ, 

• να έχουν την Ελληνική υπηκοότητα ή την υπηκοότητα 
άλλου Κράτους- Μέλους της Ε.Ε. ή να είναι Έλληνες ομο¬ 
γενείς και να μπορούν να απασχολούνται νόμιμα στην Ελ¬ 
λάδα ή να είναι πρόσφυγες, μετανάστες ή παλιννοστού- 
ντες που έχουν νόμιμη άδεια παραμονής και εργασίας, 


• να έχουν συμπληρώσει το τυποποιημένο έντυπο εξα- 
τομικευμένης παρέμβασης και να έχουν συμφωνήσει σε 
ατομικό σχέδιο δράσης, 

• να έχουν προταθεί για δράσεις απασχόλησης, ύστε¬ 
ρα από τη διαδικασία εξατομικευμένης παρέμβασης από 
τις Υπηρεσίες Απασχόλησης του Ο.Α.Ε.Δ. και απότηντρι- 
μελή Επιτροπή Επιλογής. Ειδικά για το Μέτρο των Τοπι¬ 
κών Πρωτοβουλιών Απασχόλησης θα πρέπει επιπροσθέ- 
τως να συμμετέχουν σε δράσεις Συμβουλευτικής στα 
πλαίσια του συγκεκριμένου Σχεδίου. 

Α.2. ΔΕΝ ΕΙΝΑΙ ΔΥΝΑΤΗ Η ΕΠΙΧΟΡΗΓΗΣΗ ΕΠΙΧΕΙ¬ 
ΡΗΣΕΩΝ 

• Για τα άτομα που κατά το τελευταίο 12μηνο πριν από 
την ημερομηνία υπαγωγής της επιχείρησης στο πρό¬ 
γραμμα είχαν απασχοληθεί καθ’ οιονδήποτε τρόπο σε 
αυτήν. 

• Για άτομα που τοποθετούνται αναγκαστικά με τις δια¬ 
τάξεις του Ν.2643/98. 

• Επιχειρήσεις που μεταβιβάστηκαν ή άλλαξαν νομική 
μορφή ή διαλύθηκαν και επαναλειτούργησαν στον ίδιο ή 
σ’ άλλο χώρο με το αυτό αντικείμενο δραστηριότητας, 
επιχορηγούνται μόνο για όσο επιπλέον προσωπικό προ- 
σλάβουν πέραν αυτού που κατά μέσο όρο απασχολήθηκε 
στην προηγούμενη επιχείρηση κατά το τελευταίο 12μηνο 
που προηγείται της ημερομηνίας υποβολήςτης αίτησης. 

Α.3. ΔΙΑΔΙΚΑΣΙΑ ΥΠΑΓΩΓΗΣ - ΑΠΑΡΑΙΤΗΤΑ ΔΙΚΑΙΟΛΟ- 
ΓΗΤΙΚΑ 

Όσον αφορά στην επιλογή των επιχειρήσεων, αυτή θα 
γίνεται ως εξής: 

• Μετάτηνπρόσκλησητου Ο.Α.Ε.Δ. οιενδιαφερόμενες 
επιχειρήσεις υποβάλλουν την αίτησή τους στην αρμόδια 
Υπηρεσία του Ο.Α.Ε.Δ., 

• εκεί εξετάζεται αν πληρούν τις προϋποθέσεις έντα¬ 
ξης στο πρόγραμμα, 

• καταρτίζεται κατάλογος με τις εν δυνάμει δικαιούχες 
επιχειρήσεις και 

• ενημερώνεται σχετικά η Τριμελής Επιτροπή Επιλο¬ 
γής, η οποία έχει την ευθύνη για την τελική επιλογή. 

• Ο κατάλογος με τις τελικά επιλεχθείσες επιχειρήσεις, 
όπως και αυτός με τους άνεργους ωφελούμενους, γνω¬ 
στοποιείται στην αρμόδια Υπηρεσία του Ο.Α.Ε.Δ. για τις 
περαιτέρω διαδικασίες. 

Ειδικότερα για τις Ολοκληρωμένες Παρεμβάσεις Ανά¬ 
πτυξης Ορεινών / Μειονεκτικών Περιοχών- ΕΚΤ" προτε¬ 
ραιότητα δίνεται στις επιχειρήσεις ιδιωτών επενδυτών 
που ενισχύονται κατά πρώτο λόγο στο πλαίσιο των Επι¬ 
χειρησιακών Σχεδίωντων ΠΕΠ και κατά δεύτερο λόγο στο 
πλαίσιο του Ε.Π.της Κ.Π. ’ Εθ30θγ/+1 για τις επικαλυπτό¬ 
μενες περιοχές, (ΠΕΠ-Ι_Θ3άθΓ +), ανεξαρτήτως του χρό¬ 
νου λειτουργίας τους, και σύμφωνα με τους όρους του 
εγκεκριμένου καθεστώτος ενίσχυσης (Ν372/2001) για 
την απασχόληση, όπως εκάστοτε ισχύει. 

Τα δικαιολογητικά που θα υποβάλλουν οι επιχειρήσεις 
είναι: 

• Έντυπη αίτηση, στην οποία θα αναφέρονται ανά ειδι¬ 
κότητα οι θέσεις γιατις οποίες ζητούν να επιχορηγηθούν. 

• Καταστατικό ή Φ.Ε.Κ. (όπου δημοσιεύτηκε το κατα¬ 
στατικό) ή έναρξη επιτηδεύματος. 

• Αριθμητική κατάσταση υπογεγραμμένη με το προσωπι¬ 
κό που απασχολούν, ανά κατηγορία και ανά μήνα, κατά τους 
δώδεκα μήνες που προηγούνται της ημερομηνίας υποβολής 
της αίτησής τους, συνοδευόμενη από υπεύθυνη δήλωση. 

Α.4. ΥΛΟΠΟΙΗΣΗ ΤΟΥ ΠΡΟΓΡΑΜΜΑΤΟΣ 

α) Γ ια την ύπαρξη των προϋποθέσεων υπαγωγής των 
επιχειρήσεων στις διατάξεις της Υπουργικής αυτής από¬ 
φασης κρίνουν οι κατά τόπους αρμόδιοι Προϊστάμενοι 
των Υπηρεσιών του Ο.Α.Ε.Δ. (προέγκριση). 

β) Η υπόδειξη των ανέργων στις ενδιαφερόμενες επι¬ 
χειρήσεις γίνεται από τις Υπηρεσίες Απασχόλησης του 
Ο.Α.Ε.Δ, κατόπιν πρότασης της Τριμελούς Επιτροπής 
Επιλογής. 

γ) Η εγκριτική απόφαση εκδίδεται μετά την πρόσληψη 
τουτελευταίου επιχορηγούμενου μισθωτού, η οποίαπρέ- 
πει να γίνει το αργότερο μέσα σε ένα μήνα από την προέ¬ 
γκριση υπαγωγής της επιχείρησης στο πρόγραμμα, ενώ 
η επιχορήγηση αρχίζει από την ημερομηνία πρόσληψης 
κάθε μισθωτού. 

δ) Για την έκδοση των σχετικών εγκριτικών αποφάσεων 
οι επιχειρήσεις υποβάλλουν, το αργότερο μέσα σε 15 
ημέρες μετάτηνημερομηνίαπρόσληψης, φωτοτυπημένα 
αντίγραφα των αναγγελιών πρόσληψης που έκαναν στο 
πλαίσιο του προγράμματος. 

Οι επιχειρήσεις που πληρούν τις προϋποθέσεις δύνα- 
νται να ενταχθούν στο πρόγραμμα ως εξής : 

• επιχειρήσεις που δεν απασχολούν προσωπικό εντάσ¬ 
σονται για δύο (2) θέσεις. 

• όσες απασχολούν μέχρι πενήντα (50) άτομα, εντάσ¬ 
σονται για τόσες θέσεις όσες αντιστοιχούν στο διπλάσιο 
του μέσου όρου των απασχολουμένων τους κατά το τε¬ 
λευταίο δωδεκάμηνο πριν την ένταξή τους στο πρόγραμ¬ 
μα. 

• όσες απασχολούν πάνω από πενήντα (50) μισθωτούς 
εντάσσονται για όσες θέσεις εργασίας αιτηθούν. 

Α.5. ΠΟΣΟ ΚΑΙ ΔΙΑΡΚΕΙΑ ΕΠΙΧΟΡΗΓΗΣΗΣ 

Για το ποσό και τη διάρκεια επιχορήγησης ισχύουν τα 
οριζόμενα στην Κ.Υ.Α. 110125/21.01.2004, άρθρο 8, § 2.1. 

Α.6.ΕΝΑΡΞΗ ΚΑΙ ΟΡΟΙ ΕΠΙΧΟΡΗΓΗΣΗΣ 

• Κάθε άτομο που υπάγεται στο πρόγραμμα επιχορη¬ 
γείται από την ημερομηνία πρόσληψής του. 

• Η επιχορήγηση θα υπολογίζεται για κάθε εργάσιμη 
ημέρα πλήρους απασχόλησης και μέχρι 25 ημέρες κατ’ 
ανώτατο όριο για κάθε μήνα, εφόσον όμως υπάρχουν 20 
τουλάχιστον ημερομίσθια το μήνα για κάθε επιχορηγού¬ 
μενο εργαζόμενο. 

• Εφόσον προηγούμενο προσωπικό της επιχείρησης 
εργαζόταν λιγότερο από (20) ημερομίσθια το μήνα και 
εξακολουθήσει να εφαρμόζεται το ίδιο καθεστώς απα¬ 
σχόλησής του και μετά την υπαγωγή της επιχείρησης στο 
πρόγραμμα, τότε θα συνεχίζεται κανονικά η επιχορήγη¬ 
ση. 

Σε αντίθετη όμως περίπτωση (πλήρης απασχόληση του 
μη επιχορηγούμενου προσωπικού), η επιχείρηση υπο- 
χρεούται νατό απασχολεί τουλάχιστον για (20) ημερομί¬ 
σθια κατά μήνα. 

• Κατά τη διάρκεια του προγράμματος είναι δυνατόν 
επιχορηγούμενος ή μη μισθωτός να πραγματοποιήσει μό¬ 
νο για έξι (6) μήνες κάτω από είκοσι (20) ημερομίσθια. 

Α.7.ΧΡΟΝΟΣ ΥΠΟΧΡΕΩΤΙΚΗΣ ΑΠΑΣΧΟΛΗΣΗΣ - 
ΔΕΣΜΕΥΣΕΙΣ 

α) Οι επιχειρήσεις υποχρεούνταιναδιατηρήσουντις θέ¬ 
σεις εργασίας (παλαιές και νέες) καθ’ όλη τη διάρκεια του 
προγράμματος (24 μήνες οι Μ.Μ.Ε. και 36 μήνες οι μεγά¬ 
λες). 

Σε περίπτωση που η επιχείρηση μειώσει το προσωπικό 
της και εφόσον δεν το αντικαταστήσει μέσα σε τριάντα 
(30) ημέρες, το πρόγραμμα θα διακόπτεται κατά τόσες 
θέσεις εργασίας, όσες μειώθηκε το προσωπικό και θα επι- 
στρέφεται το αναλογούν ποσό επιχορήγησης, σύμφωνα 
με τους όρους της παρούσας Υ.Α.. Σε περίπτωση μη αντι¬ 
κατάστασης λόγω έλλειψης ειδικότητας σε επιχορηγού¬ 
μενη θέση (που θα διαπιστώνεται από την Υπηρεσία σε 
συνεργασία με την Τριμελή Επιτροπή Επιλογής), θα δια¬ 
κόπτεται η επιχορήγηση μόνο για τη θέση αυτή, χωρίς άλ¬ 
λες επιπτώσεις για τον εργοδότη. 


β) Οι επιχειρήσεις δεν δεσμεύονται από τις παραπάνω 
διατάξεις για τα άτομα που τυχόν προσλάβουν στο χρονι¬ 
κό διάστημα που μεσολαβεί από την ημερομηνία κατάθε¬ 
σης της αίτησής τους και μέχρι την έκδοση της εγκριτικής 
απόφασης. 

γ) Οι επιχειρήσεις δεν δεσμεύονται από την παραπάνω 
διάταξη για άτομα που έχουν προσλάβει σύμφωνα με 
προγράμματα Ειδικών Κοινωνικών Ομάδων, σε περίπτω¬ 
ση που αυτά αποχώρησαν οικειοθελώς ή απολύθηκαν κα¬ 
τά τη διάρκεια του προγράμματος. 

δ) Οι επιχειρήσεις δε δεσμεύονται για άτομα που θα 
προσλάβουν μετά την τελευταία, με το πρόγραμμα, πρό¬ 
σληψη. 

Α.8.ΔΙΚΑΙΟΛΟΓΗΤΙΚΑ ΚΑΤΑΒΟΛΗΣ ΕΠΙΧΟΡΗΓΗΣΗΣ 
Η αρμόδια Υπηρεσία θα προβαίνει στην καταβολή της 
επιχορήγησης, αφού ελέγξει τα παρακάτω δικαιολογητι- 
κά που η επιχορηγούμενη επιχείρηση υποβάλλει: 

1. Έντυπη κατάσταση που θα περιλαμβάνει το ονομα¬ 
τεπώνυμο των προσληφθέντων βάσει του προγράμμα¬ 
τος, τη χρονολογία πρόσληψης, τα ημερομίσθια που 
πραγματοποιήθηκαν κατά μήνα, το ποσό της ημερήσιας 
επιχορήγησης, το ποσό με το οποίο βαρύνεται ο Ο.Α.Ε.Δ. 
σύμφωνα με το πρόγραμμα, το συνολικό ακαθάριστο πο¬ 
σό που δικαιούται ο εργαζόμενος το οποίο δεν θα είναι κα¬ 
τώτερο του προβλεπόμενου από τις οικείες Συλλογικές 
Συμβάσεις Εργασίες (Σ.Σ.Ε.) και στη στήλη της υπεύθυ¬ 
νης δήλωσης, τις υπογραφές των προσληφθέντων μι¬ 
σθωτών, ότι απασχολήθηκαν και πληρώθηκαν το χρονικό 
διάστημα για το οποίο ζητείται η επιχορήγηση. 

2. Μισθολογικές καταστάσεις ή αναλυτικές περιοδικές 
δηλώσεις (Α.Π.Δ.),οι οποίες μπορούν να υποβληθούν και 
σε ηλεκτρονική μορφή, συνοδευόμενες με υπεύθυνη δή¬ 
λωση . 

3. Γραμμάτιο είσπραξης ή βεβαίωση απόδοσης ασφα¬ 
λιστικών εισφορών 

4. Κατάσταση προσωπικού και ωρών εργασίας θεωρη¬ 
μένη από το Σ.ΕΠΕ. 

5. Βεβαίωση ασφαλιστικής και φορολογικής ενημερό¬ 
τητας, όπου απαιτείται. 

Α.9.ΠΡΟΘΕΣΜΙΑ ΥΠΟΒΟΛΗΣ ΔΙΚΑΙΟΛΟΓΗΤΙΚΩΝ ΓΙΑ 
ΚΑΤΑΒΟΛΗ ΕΠΙΧΟΡΗΓΗΣΗΣ 
Αξιώσεις εργοδοτών για είσπραξη της επιχορήγησης, 
για άτομα που θα υπαχθούν στο πρόγραμμα, ασκούνται 
εντός δύο (2) μηνών από τη λήξη κάθε 3μήνου απασχόλη¬ 
σης. 

Σε περίπτωση εκπρόθεσμης υποβολής δικαιολογητι- 
κών είναι δυνατή κατά ένα (1) μήνα η επιμήκυνση της ως 
άνω προθεσμίας μετά από αιτιολογημένη απόφαση του 
Προϊσταμένου της κατά τόπον αρμόδιας Υπηρεσίας του 
Οργανισμού. 

Α.10.ΕΠΙΜΗΚΥΝΣΗ ΠΡΟΓΡΑΜΜΑΤΟΣ 
Είναι δυνατή η επιμήκυνση του χρόνου επιχορήγησης 
κατά τριάντα (30) το πολύ ημερολογιακές ημέρες με ισό¬ 
χρονη δέσμευση της επιχείρησης, για μη απόλυση προ¬ 
σωπικού, σε περίπτωση: 
α) κανονικής άδειας, 

β) δικαιολογημένης ασθένειας εργαζομένου, 
γ) μη λειτουργίας της επιχείρησης λόγω θερινών διακο¬ 
πών, 

δ) άδειας άνευ αποδοχών που χορηγείται μετά από αί¬ 
τηση του εργαζομένου. 

Η επιμήκυνση γίνεται μετά από αίτηση της επιχείρησης 
και απόφαση του Προϊσταμένου της κατά τόπον αρμό¬ 
διας Υπηρεσίας του Ο.Α.Ε.Δ.. 

Επίσης, σε περίπτωση αντικατάστασης μισθωτού μέσα 
στην προθεσμία των τριάντα (30) ημερολογιακών ημε¬ 
ρών, είναι δυνατή η επιμήκυνση του χρόνου επιχορήγη- 

σης και δέσμευσης του εργοδότη κατά (30) ημερολογια¬ 
κές ημέρες για κάθε άτομο που αντικαταστάθηκε, μετά 
από αίτηση του εργοδότη και απόφαση του αρμόδιου 
Προϊσταμένου της Υπηρεσίας Απασχόλησης. 

Α. 11.ΔΙΑΚΟΠΗ ΕΠΙΧΟΡΗΓΗΣΗΣ 

Σε περίπτωση που διαπιστωθεί παράβαση όρων ή προ¬ 
ϋποθέσεων, μετά από οποιαδήποτε πληρωμή ποσού της 
επιχορήγησης, εφαρμόζονται οι διατάξεις των παρ. 7 και 
8 του άρθρου 29 του Ν. 1262/82, όπως συμπληρώθηκε 
από τα άρθρα 6 και 7 του Ν. 1836/89 και η επιχορήγηση 
διακόπτεται με επιστροφή του αναλογούντος ποσού, 
σύμφωνα και με την υπ’ αριθμ. 2007892/461/1998 Κοινή 
Απόφαση περί "Ανακτήσεως αχρεωστήτως ή παρανόμως 
καταβληθέντων ποσών από εθνικούς πόρους ή πόρους 
της Ευρωπαϊκής Ένωσης στα πλαίσια της υλοποίησης 
κοινοτικών πολιτικών". 

Ειδικότερα, ο Προϊστάμενος της αρμόδιας Υπηρεσίας 
Απασχόλησης του Οργανισμού, στις περιπτώσεις αυτές 
αποφαίνεται, με αιτιολογημένη απόφασή του, για την δια¬ 
κοπή της επιχορήγησης που η επιχείρηση έχει λάβει από 
τονΟ.Α.Ε.Δ. και την επιστροφή: 

• τμήματος του καταβληθέντος ποσού, κατ’ αναλογία 
του χρονικού διαστήματος που απομένει από την ημερο¬ 
μηνία μη τήρησης των όρων ή των προϋποθέσεων του 
προγράμματος μέχρι τη συμπλήρωση του συνολικού 
χρόνου δέσμευσης. 

• ολόκληρου του ποσού σε περίπτωση που διαπιστώ¬ 
νεται μη τήρηση εξ αρχής των όρων και των προϋποθέ¬ 
σεων του προγράμματος. 

Η επιστροφή του ανωτέρω ποσού πρέπει να γίνει με 
εφάπαξ καταβολή του, εντός δεκαπέντε (15) ημερών από 
την κοινοποίηση της απόφασης στην επιχείρηση. 

Εφόσον δεν επιστραφεί εμπρόθεσμα το ποσό που ανα- 
ζητείται, συντάσσεται μετά από απόφαση του Δ.Σ. του 
Οργανισμού, Πράξη Βεβαίωσης Οφειλής και αποστέλλε- 
ται στην αρμόδια Δ.Ο.Υ. για βεβαίωση και είσπραξή του. 

Α.12.ΑΝΑΚΛΗΣΗ ΥΠΑΓΩΓΗΣ ΣΤΟ ΠΡΟΓΡΑΜΜΑ 

Εάν, μετά την υπαγωγή της επιχείρησης στο πρόγραμ¬ 
μα, διαπιστωθεί ότι αυτή δενπληροίτους όρους ή τις προ- 
ϋποθέσειςτου, ο Προϊστάμενος της αρμόδιας Υπηρεσίας 
Απασχόλησης με απόφασή του θα ανακαλείτην υπαγωγή 
της σε αυτό υποβάλλει δε αναφορά στη Διεύθυνση Γραμ- 
ματείας Διοικητή για τη διενέργεια δευτεροβάθμιου 
ελέγχου. 

Στην περίπτωση της Διακοπής του προγράμματος ή της 
ανάκλησης της υπαγωγής στο πρόγραμμα ενημερώνεται 
ο Συντονιστής του Σχεδίου από τον αρμόδιο Προϊστάμε¬ 
νο της Υπηρεσίας Απασχόλησης του Οργανισμού. 

Α.13.ΕΠΙΛΥΣΗ ΔΙΑΦΟΡΩΝ 

Οποιαδήποτε διαφορά προκύψει μεταξύ των ενταγμέ- 
νων (ανέργων ή επιχειρήσεων) στο πρόγραμμα και των 
Υπηρεσιών Απασχόλησης του Ο.Α.Ε.Δ., θα επιλύεται με 
απόφαση του Δ.Σ του Ο.Α.ΕΔ. ή του οργάνου που θα ορί¬ 
σει αυτό. 

Οι ενστάσεις θα υποβάλλονται στην Διοίκηση του 
Ο.Α.Ε.Δ., μέσω της Υπηρεσίας στην οποία έχει κατατεθεί 
η αίτηση για ένταξη της επιχείρησης στο Πρόγραμμα, μέ¬ 
σα σετριάντα (30) ημέρες από την κοινοποίηση της απόρ¬ 
ριψης του αιτήματος από την Υπηρεσία ή της απορριπτι¬ 
κής απόφασης. 

Α. 14.ΣΥΣΤΗΜΑ ΠΑΡΑΚΟΛΟΥΘΗΣΗΣ, ΕΛΕΓΧΟΥ ΚΑΙ 
ΔΙΑΧΕΙΡΙΣΗΣ ΤΟΥ ΠΡΟΓΡΑΜΜΑΤΟΣ 

Η αρμόδια Υπηρεσία του Ο.Α.Ε.Δ. υποχρεούται να 
πραγματοποιεί επιτόπιους ελέγχους απαραίτητα πριντην 
καταβολή της πρώτης επιχορήγησης, καθώς και μία φο¬ 
ρά τουλάχιστον ανά εξάμηνο, για την διαπίστωση της τή¬ 
ρησης των όρων του προγράμματος. Για τους επιτόπιους 


ελέγχους που πραγματοποιούνται κατά τη διάρκεια υλο¬ 
ποίησης του προγράμματος, η αρμόδια Υπηρεσία του 
Ο.Α.Ε.Δ. συντάσσει σχετικές εκθέσεις τις οποίες διατηρεί 
στο φάκελο της επιχείρησης και στις οποίες καταγράφε¬ 
ται με λεπτομέρεια αντηρούνται οι όροι ένταξης στο πρό¬ 
γραμμα. Αντίγραφο των εκθέσεων παραδίδονται στην 
επιχείρηση. 

Προκειμένου να εξασφαλισθεί η αποτελεσματικότητα 
των ενεργειών, λαμβάνονται όλα τα αναγκαία μέτρα για: 

• την πιστή τήρηση των Εθνικών και Κοινοτικών Κανό¬ 
νων στο πλαίσιο των οποίων λειτουργεί το πρόγραμμα. 

• Την πρόληψη ή την εξακρίβωση τυχόν παραβάσεων, 
καθώς και την επιβολή κυρώσεων. 

Οι ελεγχόμενες επιχειρήσεις υποχρεούνται: 

• Να παρέχουν κάθε δυνατή βοήθεια, κατά τον έλεγχο, 
στους ελεγκτές υπαλλήλους. 

• Να τηρούν τα αποδεικτικά στοιχεία και όλα τα σχετι¬ 
κά με την υπαγωγή τους στο πρόγραμμα έγγραφα του¬ 
λάχιστον για τρία (3) χρόνια από την αποπληρωμή του 
Προγράμματος. 

Για τον έλεγχο των όρων υλοποίησης και την επίτευξη 
των στόχων του προγράμματος, ο Ο.Α.Ε.Δ.: 

• Τηρεί ξεχωριστό φάκελο για κάθε επιχείρηση που 
εντάσσεται στο Πρόγραμμα. Ο φάκελος αυτός διατηρεί¬ 
ται στις Υπηρεσίες Απασχόλησης του Ο.Α.Ε.Δ. και περι¬ 
λαμβάνει όλα τα στοιχεία που αφορούν τη σχέση της επι¬ 
χείρησης με το πρόγραμμα, ξεκινώντας από την αίτηση 
και μέχρι τη λήξη του χρόνου διατήρησης του προσω¬ 
πικού (δικαιολογητικά υπαγωγής και καταβολής της επι¬ 
χορήγησης, παραστατικά δαπανώντόσοτης επιχείρησης 
όσο και της Υπηρεσίας που καταβάλλει την επιχορήγηση, 
διοικητικές πράξεις της Υπηρεσίας, όπως εγκριτικές απο¬ 
φάσεις, αποφάσεις έναντι πιθανών ενστάσεων, εκθέσεις 
ελέγχων κ.λπ.). 

• Δημιουργεί και τηρεί Μητρώο επιχορηγούμενων επι¬ 
χειρήσεων, του οποίου οι ελάχιστες απαιτήσεις αφορούν 
στην αποτύπωση των κάτωθι χαρακτηριστικών ανά επιχο¬ 
ρηγούμενη επιχείρηση: 

• Την Υπουργική Απόφαση στο πλαίσιο της οποίας επι¬ 
χορηγείται, 

• Επωνυμία, διεύθυνση, Α.Φ.Μ. καιΔ.Ο.Υ., 

• Μέγεθος (πλήθος απασχολούμενων) και οικονομική 
δραστηριότητα, 

• Πλήθος θέσεων για τις οποίες επιχορηγείται βάσει 
του προγράμματος και ανάλυση των ωφελούμενων άνερ¬ 
γων που προσέλαβε στο πλαίσιο αυτό κατά φύλο, ηλικία, 
διάρκεια ανεργίας και ειδικότητα με την οποία απασχο¬ 
λούνται, 

• Μηνιαίες μισθοδοτικές καταστάσεις με επισήμανση 
των μισθωτών για τους οποίους επιχορηγείται βάσει του 
προγράμματος, 

• Συνολικό ποσό με το οποίο επιχορηγείται στο πλαίσιο 
του προγράμματος, καθώς και ανάλυση των δόσεων με 
τις οποίες καταβάλλεται η επιχορήγηση κατά ημερομη¬ 
νία, 

• Εκθέσεις πραγματοποιηθέντων ελέγχων. 

Η οικονομική διαχείριση του Προγράμματος διενεργεί- 
ται στην Υπηρεσία υλοποίησης του Προγράμματος, μέσω 
ξεχωριστής λογιστικής μερίδας στην οποία καταχωρού- 
νται διακριτά, για κάθε επιχορηγούμενη επιχείρηση, όλες 
οι πληρωμές που πραγματοποιούνται με τα διακριτικά χα¬ 
ρακτηριστικά των αντίστοιχων παραστατικών τους (ημε¬ 
ρομηνία, είδος και αριθμός παραστατικού, κατηγορία, 
ποσό και αιτιολογία δαπάνης). 

Α.15.ΕΛΕΓΚΤΙΚΑ ΟΡΓΑΝΑ 

Έλεγχοι στα διάφορα στάδια υλοποίησης του προ¬ 
γράμματος πραγματοποιούνται από: 

• Υπαλλήλους του Ο.Α.Ε.Δ., σύμφωνα μετά οριζόμενα 
στην Κοινή Υπουργική Απόφαση υπ.’ Αριθμ. 
2/34255/0022/6.6.2001, όπως τροποποιήθηκε και ισχύει. 

• Ελεγκτικά όργανα που αναφέρονται, κατ’ εφαρμογή 
του Ν.2860/14.11.2000,στα 13 Περιφερειακά Επιχειρη¬ 
σιακά Προγράμματα. 

• Αρμόδιους υπαλλήλους των Ειδικών Υπηρεσιών Δια¬ 
χείρισης του εκάστοτε ΠΕΠ σύμφωνα με τον Ν. 
2860/2000 άρθρο 6 παρ. 3. 

• Όργανα της Ευρωπαϊκής Ένωσης και Υπάλληλοι του 
Υπουργείου Οικονομίας και Οικονομικών (Ε.Δ.Ε.Λ.) 

• Αρμοδίους Υπαλλήλους της Αρχής Πληρωμής. 

Α. 16.ΠΡΟΫΠΟΛΟΓΙΣΜΟΣ ΤΟΥ ΠΡΟΓΡΑΜΜΑΤΟΣ 


Από τις διατάξεις της παρούσας απόφασης προκαλεί- 
ται δαπάνη ύψους 60.500.000 Ευρώ περίπου για τα έτη 
2004-2008, η οποία θα καλυφθεί από τα 13 Π.Ε.Π. 2004- 
2006. 

Για το έτος 2004 2.000.000 € 

Για το έτος 2005 35.000.000 € 

Για το έτος 2006 15.000.000 € 

Για το έτος 2007 4.000.000 € 

Για το έτος 2008 4.500.000 € 

1. Για την ανωτέρω δαπάνη έχει προβλεφθεί πίστωση 
75.096.000,00 Ευρώ στον ΚΑΕ 2493 Β του προϋπολογι¬ 
σμού έτους 2004. 

2. Το συγκεκριμένο πρόγραμμα προβλέπεται να συγ¬ 
χρηματοδοτηθεί από τα 13 Π.Ε.Π., στο πλαίσιο των αντί¬ 
στοιχων Μέτρωντων Ολοκληρωμένων Παρεμβάσεωντων 
Π.Ε.Π. ("Τοπικές Πρωτοβουλίες Απασχόλησης", "Ολοκλη¬ 
ρωμένες Παρεμβάσεις Αστικής Ανάπτυξης- Ε.Κ.Τ.", "Ολο¬ 
κληρωμένες Παρεμβάσεις Ανάπτυξης Ορεινών/ Μειονε¬ 
κτικών Περιοχών-ΕΚΤ", "Ενίσχυση Νέων Μορφών Οικονο¬ 
μικής Δραστηριότητας Ν. Λέρου"), κατά 75% απάτην Ε.Ε. 
και 25% από το Π.Δ.Ε., στο πλαίσιο του Γ’ Κ.Π.Σ. 

3. Η χρηματοδότηση του προγράμματος θα γίνει από το 
Π.Δ.Ε και η πληρωμή των δικαιούχων θα πραγματοποιη¬ 
θεί από τις Υπηρεσίες του Ο.Α.Ε.Δ. 

4. Ο Ο.Α.Ε.Δ. δεν θα προβαίνει σε καταβολή χρημάτων 
αν δεν έχει εξασφαλίσει πόρους από το ΠΔΕ. 

Οι χρηματορροές του προγράμματος γίνονται σύμφω¬ 
να με τη διαδικασία που περιγράφεται, βάσει του 
Ν.2860/14.11.2000. 


Β Την κατάρτιση προγράμματος επιχορήγησης τεσσά¬ 
ρων χιλιάδων πεντακοσίων (4.500) 
νέων ελεύθερων επαγγελματιών ηλικίας 18-60 ετών στο 
πλαίσιο των Ολοκληρωμένων Παρεμβάσεωντων Π. Ε. Π. 

Στόχος του Προγράμματος είναι η ενθάρρυνση, μέσω 
της οικονομικής ενίσχυσης, των ανέργων να δημιουργή¬ 
σουν την δική τους μικρή επιχείρηση. 

Β.1. ΔΙΚΑΙΟΥΧΟΙ ΠΡΟΓΡΑΜΜΑΤΟΣ 
Β. 1.1. ΔΙΚΑΙΟΥΧΟΙ 


• Δύνανται να υπαχθούν στο πρόγραμμα μέχρι 5 (πέ¬ 
ντε) μέλη εταιρειών: 

• Ομορρύθμων (Ο.Ε.) 

• Ετερορρύθμων (Ε.Ε.) 

• ΕΠΕ, με την προϋπόθεση ότι έκαστος υποψήφιος για 
ένταξη στο πρόγραμμα μετέχει τουλάχιστον με ποσοστό 
20% στο εταιρικό κεφάλαιο. 

• Αστικών μη κερδοσκοπικών εταιριών. 

• Δύνανται να υπαχθούν στο πρόγραμμα μέχρι πέντε 
(5) μέλη Συνεταιρισμών. 

Β.1.2. ΕΞΑΙΡΕΣΕΙΣ 


Δεν μπορούν να υπαχθούν στο πρόγραμμα: 

• Οι συμβολαιογράφοι, οι δικαστικοί επιμελητές και γε¬ 
νικά επαγγέλματα που απαιτούν την ύπαρξη κενής θέσης 
και συνεπώς η δημιουργία επιχείρησης δεν εξαρτάται 
από την απόφαση και την πρωτοβουλία του ενδιαφερο¬ 


μένου, που θα μπορούσε να ενισχυθεί με την παροχή της 
επιχορήγησης. 

• Όσοι απασχοληθούν με την εκμετάλλευση επιβατι¬ 
κού δημοσίας χρήσεως (ΤΑΧΙ), λεωφορείου ή φορτηγού 
Δημοσίας Χρήσεως. 

• Όσοι δημιουργούν εποχιακές επιχειρήσεις, φροντι¬ 
στήρια, τυχερά, ψυχαγωγικά ή ηλεκτρονικά παιχνίδια, 
πρακτορεία ΠΡΟΠΟ, ΛΟΤΤΟ, λαχείων και συναφή αυτών, 
κυλικεία σχολείων καθώς και επιχειρήσεις που λειτουρ¬ 
γούν αποκλειστικά και μόνο τις βραδινές ώρες ( ΙΟμμ- 
6π.μ.) 

• Ανώνυμες Εταιρείες (Α.Ε) 

• Όσοι δημιουργούν επιχείρηση που έχει το ίδιο αντι¬ 
κείμενο δραστηριότητας με επιχείρηση που λειτουργεί 
στον ίδιο χώρο από άλλο επαγγελματία, κατά την ημερο¬ 
μηνία υποβολής της αίτησης εκδήλωσης ενδιαφέροντος, 
εκτός των περιπτώσεων στις οποίες ο προηγούμενος 
ιδιοκτήτης συνταξιοδοτήθηκε ή απεβίωσε. 

• Οι άνεργες-οι που ζητούν να ενταχθούν στο πρό¬ 
γραμμα Ν.Ε.Ε με δραστηριότητα όμοια με αυτή που είχε 
επιχείρηση, η οποία διέκοψε την λειτουργία της και ανήκε 
σε συγγενικό τους πρόσωπο εξ αίματος ή αγχιστείας α’ 
βαθμού ή οι σύζυγοί τους, κατά τους τελευταίους δώδε¬ 
κα μήνες πριν την έναρξη της επιχείρησης τους, εκτός 
των περιπτώσεων στις οποίες ο προηγούμενος ιδιοκτή¬ 
της συνταξιοδοτήθηκε ή απεβίωσε. 

■ Εξαιρούνται από το πρόγραμμα οι άνεργοι/ες που σχε¬ 
διάζουν τη δημιουργία νέα επιχείρησης στους Νομούς 
στους οποίους, την τρέχουσα περίοδο, εφαρμόζονται 
από τον ΟΑΕΔ Προγράμματα Ολοκληρωμένης Παρέμβα¬ 
σης για ανέργους, μέχρι να καλυφθούν οι θέσεις που 
έχουν προκηρυχθεί, οπότε θα συνεχίσουν με το παρόν 
πρόγραμμα. Στην προηγούμενη εξαίρεση δεν υπάγονται 
οι άνεργοι που ανήκουν σε ευπαθείς κοινωνικά ομάδες 
και οι άνεργοι που σχεδιάζουν τη δημιουργία νέας επιχεί¬ 
ρησης στην Κοινωνική Οικονομία 

• Οι επιχειρήσεις εκείνες που έχουν σύνθετο αντικείμε¬ 
νο δραστηριότητας και το ένα εξ αυτών περιλαμβάνεται 
στις εξαιρέσεις 

• Οι νέοι αγρότες, για τα Μέτρα των Ολοκληρωμένων 
Παρεμβάσεων Ανάπτυξης Ορεινών / Μειονεκτικών Περιο¬ 
χών- Ε.Κ.Τ.. 

Β.2. ΠΡΟΫΠΟΘΕΣΕΙΣ ΓΙΑ ΤΗΝ ΔΙΑΔΙΚΑΣΙΑ ΥΠΑΓΩΓΗΣ 

Η διαδικασία υπαγωγής στο πρόγραμμα περιλαμβάνει 
δύο στάδια, την προέγκριση, δηλαδή την αποδοχή από τις 
Υπηρεσίες του Ο.Α.Ε.Δ. της "αίτησης εκδήλωσης ενδια¬ 
φέροντος - υπεύθυνη δήλωση" από τον ενδιαφερόμενο 
και την ένταξη, δηλαδή την έκδοση εγκριτικής απόφασης 
από την Υπηρεσία, ύστερα και από τη θετική εισήγηση του 
πρώτου επιτόπιου ελέγχου. 

Β.2.1. ΠΡΟΕΓΚΡΙΣΗ 

Οι προϋποθέσεις υπαγωγής των ενδιαφερομένων στο 
πρόγραμμα στο στάδιο της προέγκρισης είναι οι εξής: 

1. Να έχουν προταθεί για δράσεις απασχόλησης ύστε¬ 
ρα απάτην διαδικασία της εξατομικευμένης προσέγγισης 
από τις Υπηρεσίες Απασχόλησης του ΟΑΕΔ και από την 
Τριμελή Επιτροπή Επιλογής των υποψηφίων. Ειδικά για 
το Μέτρο των Τοπικών Πρωτοβουλιών Απασχόλησης θα 
πρέπει επιπροσθέτως να συμμετέχουν σε δράσεις Συμ¬ 
βουλευτικής στο πλαίσιο του συγκεκριμένου Σχεδίου. 

2. Να έχουν την ιδιότητα του άνεργου και να διαθέτουν 
Δελτίο Ανεργίας σε ισχύ μέχρι την ημερομηνία έναρξης 
της δραστηριότητάς τους. 

3. Ν α έχο υ ν συ μπλη ρώσει το τυποποιη μένο έντυπο εξα- 
τομικευμένης προσέγγισης, το οποίο θα είναι υπογε¬ 
γραμμένο από τον εργασιακό σύμβουλο και τους ίδιους. 

4. Να έχουν υποβάλει τυποποιημένη "αίτηση εκδήλω¬ 
σης ενδιαφέροντος" για την υπαγωγή τους στο πρόγραμ¬ 
μα, στην οποία θα περιγράφουν επαρκώς το σχέδιο τους 
για δημιουργία νέας επιχείρησης και στο οποίο θα ανα¬ 
γράφεται ο τόπος λειτουργίας της επιχείρησης και η αρ¬ 
μόδια Υπηρεσία Ο.Α.Ε.Δ. της Περιοχής. 

5. Να έχουν την Ελληνική υπηκοότητα ή την υπηκοότη¬ 
τα άλλου Κράτους- Μέλους την Ε.Ε. ή είναι Έλληνες ομο¬ 
γενείς που μπορούν να απασχολούνται νόμιμα στην Ελ¬ 
λάδα ή να είναι πρόσφυγες, μετανάστες ή παλιννοστού- 
ντες που έχουν νόμιμη άδεια παραμονής και εργασίας 

6. Να διαθέτουν αριθμό φορολογικού μητρώου (Α.Φ.Μ) 

7. Να έχουν εκπληρώσει ή νόμιμα απαλλαγεί από τις 
στρατιωτικές τους υποχρεώσεις. 

Η αίτηση υποβάλλεται στην Υπηρεσία Απασχόλησης 
του Ο.Α.Ε.Δ. του τόπου λειτουργίας της επιχείρησης. Ως 
τόπος λειτουργίας νοείται, κατ αρχήν, η έδρα της επιχεί¬ 
ρησης και σε ειδικές περιπτώσεις (π.χ. πλανόδιες επιχει¬ 
ρήσεις) θα υποδεικνύεται συγκεκριμένος χώρος εγκατά¬ 
στασής της. 

Ο ΝΕΕ μπορεί να αναπτύξει επιχειρηματική δραστηριό¬ 
τητα σε χώρο της κατοικίας του εφόσον: 

• Πάσχει από παραπληγία ή τετραπληγία ή και γενικό¬ 
τερα έχει σοβαρά κινητικά προβλήματα 

• Έχει την φροντίδα ατόμων της παραπάνω κατηγο- 
ρίας. 

• Είναι γυναίκα και μητέρα παιδιού/ών σε προσχολική 
ηλικία. 

Β.2.2. ΕΝΤΑΞΗ 

Το δεύτερο στάδιο της διαδικασίας είναι η ένταξη στο 
πρόγραμμα, η οποία ολοκληρώνεται με την θετική έγκρι¬ 
ση του επιτόπιου ελέγχου (από εκπρόσωπο του Οργανι¬ 
σμού στο χώρο της επιχείρησης) και την έκδοση της 
εγκριτικής απόφασης από την Υπηρεσία. Ο πρώτος επι¬ 
τόπιος έλεγχος, που πραγματοποιείται εντός ενός μηνός 
από την υποβολή της "αίτησης υπαγωγής στο πρόγραμ¬ 
μα - υπεύθυνης δήλωσης", ορίζεται κατόπιν συνεννοή- 
σεως με τον αιτούντα και ελέγχονται τα παρακάτω: 

• Βεβαίωση έναρξης της δραστηριότητας της επιχεί¬ 
ρησης από τη Δ.Ο.Υ. 

• Εξοφλημένα τιμολόγια ή αποδείξεις αγοράς, περα¬ 
σμένα στα επίσημα θεωρημένα από την αρμόδια Δ.Ο.Υ. 
βιβλία της επιχείρησής τους, αξίας τουλάχιστον ίσης με 
το 40% του ποσού της επιχορήγησης (εμπορεύματα, εξο¬ 
πλισμοί, πρώτες ύλες κ.λπ.). Λογίζονται και τα έξοδα ενοι¬ 
κίων, καθώς και τα έξοδα παιδικού σταθμού που τυχόν 
επιβαρύνεται η γυναίκα επιχειρηματίας, προκειμένου να 
συμμετάσχει στο πρόγραμμα. Για τις περιπτώσεις των 
υποψηφίων που συμμετέχουν στη δημιουργία νέων Εται¬ 
ριών και Συνεταιρισμών, τα εξοφλημένα τιμολόγια ή οι 
αποδείξεις αγοράς υπολογίζονται κατά το τμήμα εκείνο 
το οποίο αντιστοιχεί στην συμμετοχή έκαστου των υπο¬ 
ψηφίων στο κεφάλαιο της Εταιρίας ή του Συνεταιρισμού. 

• Καταστατικό σύστασης της Εταιρίας ή του Συνεταιρι¬ 
σμού, εφόσον πρόκειται για Εταιρία ή Συνεταιρισμό στον 
οποίο συμμετέχει ο ενδιαφερόμενος. 

• Μισθωτήριο. 

• Νόμιμα πιστοποιητικά για την άσκηση του επαγγέλ¬ 
ματος του, όπου αυτά απαιτούνται. Τα νόμιμα πιστοποιη¬ 
τικά δύναται να διαθέτει είτε ο ίδιος, είτε ένας τουλάχι¬ 
στον από τους απασχολούμενους στην επιχείρησή του. 
Σε περίπτωση εταιρίας είτε ο ένας τουλάχιστον από τους 
εταίρους, είτε ένας από τους απασχολούμενους σ’ αυτήν. 

Σε περίπτωση που η άδεια λειτουργίας της επιχείρησης 
δεν είναι δυνατό να προσκομιστεί με την αίτηση υπαγω¬ 
γής στο πρόγραμμα, ο επαγγελματίας δύναται να προ¬ 
σκομίσει βεβαίωση του αρμόδιου φορέα ότι έχει υποβά¬ 


λει σχετική αίτηση για έκδοση άδειας λειτουργίας, καθώς 
και Υπεύθυνη Δήλωση του Ν. 1599/86, θεωρημένη για το 
γνήσιο της υπογραφής του, στην οποία θα δηλώνει ότι 
εφόσον δεν προσκομίσει την άδεια λειτουργίας εντός 
προθεσμίας δώδεκα (12) μηνών από την ημερομηνία υπα¬ 
γωγής του στο πρόγραμμα, θα επιστρέφει στον ΟΑΕΔ 
ολόκληρο το ποσό που έχει λάβει, σύμφωνα με την προ¬ 
θεσμία και τις διαδικασίες διακοπής του προγράμματος. 

Στην περίπτωση αυτή, η Υπηρεσία θα καταβάλει στον 
επαγγελματία μόνο την προκαταβολή και την Α'δόση και 
εφόσον τηρούνται οι λοιποί όροι και προϋποθέσεις του 
προγράμματος. Εφόσον ο επαγγελματίας δεν προσκομί¬ 
σει την άδεια λειτουργίας με το πέρας δωδεκαμήνου από 
την υπαγωγή του στο πρόγραμμα, θα αναζητηθεί ολό¬ 
κληρο το ποσό που έχει καταβληθεί. 

■ Να απασχολείται στην επιχείρησή του και να είναι 
ασφαλισμένος κατά κύριο λόγο στον Ασφαλιστικό Φορέα 
που υπάγεται η επιχείρηση. 

• Η επιχείρηση να λειτουργεί σε χώρο ανεξάρτητο και 
κατάλληλα διαμορφωμένο εκτός του χώρου κατοικίας 
του (εκτός των προαναφερθέντων εξαιρέσεων στην παρ. 
Β.2.Ι.), κατά τρόπο ώστε να υπηρετεί ικανοποιητικά το 
σκοπό της. 

• Κατά την διάρκεια του πρώτου ελέγχου, ο αϊτών θα 
πρέπει να παραδώσει φωτοαντίγραφα των παραπάνω πι¬ 
στοποιητικών στον ελεγκτή, προκειμένου αυτά να τεθούν 
στο αρχείο της Υπηρεσίας. 

Σε περίπτωση που συντρέχουν οι προϋποθέσεις υπα¬ 
γωγής και η έκθεση του επιτόπιου ελέγχου είναι θετική, ο 
ενδιαφερόμενος ενημερώνεται για την ένταξη του στο 
πρόγραμμα και καλείται να προσέλθει στην Υπηρεσία, μέ¬ 
σα σε είκοσι (20) ημερολογιακές ημέρες από την ημερο¬ 
μηνία γνωστοποίησης της ένταξής του και να προσκομί¬ 
σει: α) Βεβαίωση φορολογικής και ασφαλιστικής ενημε¬ 
ρότητας, όταν απαιτείται, β) τιμολόγιο που εκδίδεται 
σύμφωνα με το αρθρ. 12 παρ. 3 του Προεδρικού Διατάγ¬ 
ματος 186/92 Κ.Β.Σ. και γ) αριθμό Τραπεζικού Λογαρια¬ 
σμού, προκειμένου νατού χορηγηθείς προκαταβολή. 

Β.3 ΠΟΣΟ ΚΑΙ ΔΙΑΡΚΕΙΑ ΕΠΙΧΟΡΗΓΗΣΗΣ 

Β.3.1. Το ποσό της επιχορήγησης για κάθε νέο - νέα 
ελεύθερο/ η επαγγελματία, που υπάγεται στο πρόγραμ¬ 
μα, καθορίζεται στα 9.000 ευρώ και θα καταβάλλεται ως 
εξής: 3.000 ευρώ καταβάλλονται μετηνέκδοση της εγκρι¬ 
τικής απόφασης και τα υπόλοιπα 6.000 ευρώ σε δύο (2) 
ισόποσες εξαμηνιαίες δόσεις των 3.000 ευρώ η κάθε μια, 
καταβαλλόμενη στο τέλος κάθε εξαμήνου από την υπα¬ 
γωγή του ΝΈΈ. στο πρόγραμμα και εφόσον έχει πραγ¬ 
ματοποιηθεί τουλάχιστον ένας επιτόπιος έλεγχος κατά το 
ενδιάμεσο χρονικό διάστημα. 

Β.3.2. Η αυξημένη επιχορήγηση των 10.000 ευρώ σ’ αυ¬ 
τούς που δραστηριοποιούνται στον τομέα κοινωνικής οι¬ 
κονομίας καθώς και σε ανέργους σε μειονεκτική θέση 
(όπως αυτοί προσδιορίζονται στην Κ.Υ.Α 110125/21-1- 
2004 άρθρο 8 παρ. 2) θα καταβάλλεται ως εξής: 3.000 ευ¬ 
ρώ θα καταβάλλονται με την έκδοση της εγκριτικής από¬ 
φασης και τα υπόλοιπα 7.000 ευρώ σε δύο εξαμηνιαίες 
δόσεις των 3.500 ευρώ εκάστη. 

Β.3.3. Το ποσό επιχορήγησης των 12.000 ευρώ στα άτο¬ 
μα με ειδικές ανάγκες (όπως αυτά προσδιορίζονται στην 
Κ.Υ.Α 110125/21-1-2004 άρθρο 8 παρ.2) θα καταβάλλεται 
ως εξής: 3.000 ευρώ θα καταβάλλονται με την έκδοση της 
εγκριτικής απόφασης και τα υπόλοιπα 9.000 ευρώ σε δύο 
εξαμηνιαίες δόσεις των 4.500 ευρώ η κάθε μία. 

Η διάρκεια της επιχορήγησης για κάθε νέο ελεύθερο 
επαγγελματία που εντάσσεται στο πρόγραμμα ορίζεται 
σε 12 μήνες και ξεκινά από την ημερομηνία έκδοσης της 
σχετικής εγκριτικής απόφασης. 

Ο νέος ελεύθερος επαγγελματίας δεσμεύεται να λει¬ 
τουργήσει την επιχείρησή του καθ όλο το 12μηνο διάστη¬ 
μα της επιχορήγησής του. Η δε, απασχόλησή του στην 
επιχείρησή του πρέπει να είναι πλήρης και αποκλειστική. 

Β.4 ΟΡΟΙ ΤΟΥ ΠΡΟΓΡΑΜΜΑΤΟΣ 

Κατά το 12μηνο διάστημα της επιχορήγησης ο νέος 
ελεύθερος επαγγελματίας δεσμεύεται για τα εξής: 

1. Με τη λήξη του κάθε θμηνου από την υπαγωγή του 
στο πρόγραμμα και μέσα σε προθεσμία 60 ημερολογια¬ 
κών ημερών υποχρεούται να προσκομίσει: 

• Αίτηση στην οποία θα δηλώνει, ότι η επιχείρηση του 
λειτουργεί κανονικά και ότι το σύνολο των εσόδων και των 
εξόδων του προαναφερθέντος χρονικού διαστήματος εί¬ 
ναι ίσο με το ήμισυ του ποσού της δόσης που πρόκειται να 
εισπράξει, όπως αυτά εμφανίζονται στα βιβλία εσόδων και 
εξόδων του. Στην περίπτωση που ο ΝΕΕ έχει ως επαγγελ¬ 
ματική έδρατην οικία του λαμβάνεται υπόψη το 1 /3 του συ¬ 
νόλου των λειτουργικών δαπανών (ενοίκια, ΔΕΗ κ.λπ.). 

• Βεβαίωση φορολογικής & ασφαλιστικής ενημερότη¬ 
τας (όταν απαιτείται), τιμολόγιο και επικυρωμένα φωτοα¬ 
ντίγραφα του βιβλίου εσόδων - εξόδων του προηγούμε¬ 
νου εξαμήνου ή βεβαίωση καταβολής Φ.Π.Α στη Δ.Ο.Υ. 

2. Ο ενταγμένος στο πρόγραμμα υποχρεούται να ενη¬ 
μερώνει την Υπηρεσία εγκαίρως και γραπτώς για οποια¬ 
δήποτε αλλαγή στα στοιχεία που έχει δηλώσει με την 
πρώτη αίτηση για ένταξή του. 

3. Η επιχείρηση δεν πρέπει να διακόψει τη λειτουργία 
της στο 12μηνο διάστημα της επιχορήγησης, διαφορετι¬ 
κά διακόπτεται η επιχορήγηση με επιστροφή του κατα- 
βληθέντος ποσού. 

Σε περίπτωση που διαπιστωθεί παράβαση όρων ή προ¬ 
ϋποθέσεων, μετά από οποιαδήποτε πληρωμή ποσού της 
επιχορήγησης στον Ν.Ε.Ε., θα εφαρμόζονται οι διατάξεις 
τωνπαρ. 7 και 8 του άρθρου 29 του Ν. 1262/82 (όπως συ¬ 
μπληρώθηκε από τα άρθρα 6 και 7 του Ν. 1836/89) και η 
επιχορήγηση θα διακόπτεται με επιστροφή του αναλο- 
γούντος ποσού. 

Ειδικότερα, στις περιπτώσεις αυτές, ο Προϊστάμενος 
της αρμόδιας Υπηρεσίας Απασχόλησης του Οργανισμού 
αποφαίνεται με αιτιολογημένη απόφασή του για τη δια¬ 
κοπή της επιχορήγησης, που ο νέος επαγγελματίας έχει 
λάβει από τον Ο.Α.Ε.Δ. και την επιστροφή: 

• τμήματος του καταβληθέντος ποσού, κατ' αναλογία 
του χρονικού διαστήματος που απομένει από την ημερο¬ 
μηνία μη τήρησης των όρων ή των προϋποθέσεων του 
προγράμματος μέχρι τη συμπλήρωση του συνολικού δω¬ 
δεκάμηνου χρόνου επιχορήγησης. 

• ολόκληρου του ποσού σε περίπτωση που διαπιστώ¬ 
νεται εξ αρχής μη τήρηση των όρων καιτων προϋποθέσε¬ 
ων του προγράμματος. 

Η επιστροφή του ανωτέρω ποσού πρέπει να γίνει με 
εφάπαξ καταβολή του, εντός δεκαπέντε (15) ημερών από 
την κοινοποίηση της απόφασης στον ενδιαφερόμενο. 

Εφόσον δεν επιστραφεί εμπρόθεσμα το ποσό που ανα- 
ζητείται, συντάσσεται, μετά από απόφαση του Δ.Σ. του 
Οργανισμού, Πράξη Βεβαίωσης Οφειλής και αποστέλλε- 
ται στην αρμόδια Δ.Ο.Υ. για βεβαίωση και είσπραξή του. 

Σε περίπτωση φυλάκισης ή θανάτου ή σοβαρής ασθέ¬ 
νειας, η επιχορήγηση θα διακόπτεται χωρίς άλλες επι¬ 
πτώσεις για τον επαγγελματία από την ημερομηνία που 
εμφανίσθηκε το πρόβλημα. 

Στην περίπτωση της Διακοπής του προγράμματος ή της 
ανάκλησης της υπαγωγής στο πρόγραμμα ενημερώνεται 
ο Συντονιστής του Σχεδίου από τον αρμόδιο Προϊστάμε¬ 
νο της Υπηρεσίας Απασχόλησης του Οργανισμού. 

Β.5. ΠΑΡΑΓΡΑΦΗ ΑΞΙΩΣΗΣ 

Εάν ο νέος επαγγελματίας καταθέσει εκπρόθεσμα δι- 


καιολογητικάγιατην καταβολή επιμέρους δόσης, η αξίω¬ 
σή του για το συγκεκριμένο ποσό παραγράφεται χωρίς 
διακοπή της επιχορήγησης, με απόφαση του Προϊσταμέ¬ 
νου της αρμόδιας Υπηρεσίας Απασχόλησης του Οργανι¬ 
σμού, εφόσον η επιχείρηση λειτουργεί και εξακολουθούν 
να τηρούνται οι όροι και οι προϋποθέσεις του Προγράμ¬ 
ματος. 

Β.6. ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ 

Ο Προϊστάμενος της αρμόδιας Υπηρεσίας Απασχόλη¬ 
σης, εφόσον αποδεδειγμένα προκύπτουν λόγοι ανωτέ- 
ρας βίας ή μη υπαιτιότητας του νέου επαγγελματία, δύ- 
ναται με απόφασή του και ύστερα από αίτηση του ενδια¬ 
φερομένου: 

- να επιμηκύνει την προθεσμία υποβολής δικαιολογητι- 
κών του ενδιαφερομένου για είσπραξη επιμέρους δόσης 
έως εξήντα (60) ημερολογιακές ημέρες. 

- να θεραπεύσει περίπτωση δελτίου ανεργίας που δεν 
είχε θεωρηθεί για διάστημα έως τριάντα (30) ημερολο¬ 
γιακές ημέρες πριν από την έναρξη επιτηδεύματος. 

Β.7. ΕΠΙΛΥΣΗ ΔΙΑΦΟΡΩΝ 

Β.7.1. Οποιαδήποτε διαφορά προκύψει μεταξύ των 
υποψηφίων ή ενταγμένων στο Πρόγραμμα νέων ελεύθε¬ 
ρων επαγγελματιών και των Υπηρεσιών του Ο.Α.Ε.Δ. θα 
επιλύεται με απόφαση του Δ.Σ του Ο. Α. ΕΔ. ή του οργάνου 
που θα ορίσει αυτό. 

Β.7.2. Η ένσταση θα υποβάλλεται στην Υπηρεσία, στην 
αρμοδιότητα της οποίας υπάγεται η επιχείρηση του ενι- 
στάμενου, μέσα σε τριάντα (30) ημερολογιακές ημέρες 
από την κοινοποίηση της απόρριψης του αιτήματος ή της 
απορριπτικής απόφασης στον ενδιαφερόμενο. 

Β.8. ΠΡΟΘΕΣΜΙΑ ΥΠΟΒΟΛΗΣ ΑΙΤΗΣΕΩΝ- ΔΙΑΔΙΚΑΣΙΑ 
- ΚΑΛΥΨΗ ΘΕΣΕΩΝ 

Β.8.1. Η προθεσμία υποβολής των "αιτήσεων υπαγωγής 
στο πρόγραμμα" των υποψηφίων θα καθοριστεί από σχε¬ 
τική εγκύκλιο του Ο.Α.Ε.Δ. 

Β.8.2. Η αποδοχή από την υπηρεσία της "αίτησης εκδή¬ 
λωσης ενδιαφέροντος-υπεύθυνης δήλωσης", από τον εν¬ 
διαφερόμενο νοείται ως "δέσμευση θέσης". 

Β.9. ΕΛΕΓΧΟΙ - ΠΑΡΑΚΟΛΟΥΘΗΣΗ ΤΟΥ ΠΡΟΓΡΑΜΜΑ¬ 
ΤΟΣ 

Β.9.1. Η αρμόδια Υπηρεσία Ο.Α.Ε.Δ. υποχρεούται μετά 
από επιτόπιο έλεγχο, που γίνεται σύμφωνα με την 
αρ.2/34255/0022/6-6-01 Κ.Υ.Α., όπως τροποποιήθηκε και 
ισχύει, να συντάσσει έκθεση, στην οποία θα καταγράφε¬ 
ται με λεπτομέρεια, αν τηρούνται οι όροι της ένταξης. 

Προκειμένου να εξασφαλισθεί η αποτελεσματικότητα 
των ενεργειών, λαμβάνονται όλα τα αναγκαία μέτρα για : 

• Την πιστή τήρηση των Εθνικών και Κοινοτικών Κανό¬ 
νων στα πλαίσια των οποίων λειτουργεί το πρόγραμμα. 

• Την πρόληψη ή την εξακρίβωση τυχόν παραβάσεων 
καθώς και την επιβολή κυρώσεων. 

Β.9.2. Οι ελεγχόμενοι Ν.Ε.Ε. υποχρεούνται: 

• Να παρέχουν κάθε δυνατή βοήθεια, κατά τον έλεγχο, 
στους ελεγκτές υπαλλήλους. 

• Να τηρούν τα αποδεικτικά στοιχεία και έγγραφα που 
αναφέρονται στην παρούσα Υ.Α. για τουλάχιστον 3 χρό¬ 
νια από την αποπληρωμή του προγράμματος. 

Β.9.3. Για την ομαλή πορεία των προγραμμάτων και την 
επίτευξη των στόχων τους, θα παρακολουθούνται κάθε 
μήνα: 

• οι δεσμευθείσες θέσεις, 

• οι καλυφθείσες θέσεις, οι οποίες προκύπτουν μετά 
την έκδοση των εγκριτικών αποφάσεων 

• η καταβολή των επιχορηγήσεων, κ.λπ. 

Β.10. ΕΛΕΓΚΤΙΚΑ ΟΡΓΑΝΑ 

Β. 10.1. Ελέγχους διενεργούν οι υπάλληλοιτου Ο.Α.Ε.Δ. 
σύμφωνα με τα οριζόμενα στην Κοινή Υπουργική Απόφα- 

ση υπ’ αριθμ. 2/34255/0022/6-6-2001, όπως τροποποιή¬ 
θηκε και ισχύει. 

Β.10.2. Ελεγκτικά Όργανα που αναφέρονται, κατ’ 
εφαρμογή του Ν.2860/14.11.2000 στα 13 Περιφερειακά 
Επιχειρησιακά Προγράμματα. 

Β. 10.3. Αρμόδιοι υπάλληλοιτης Ειδικής Υπηρεσίας Δια¬ 
χείρισης του εκάστοτε Περιφερειακού Επιχειρησιακού 
Προγράμματος σύμφωνα με τον Ν. 2860/2000 άρθρο 6 
παρ. 3 

Β.10.4. Όργανα της Ευρωπαϊκής Ένωσης και Υπάλλη¬ 
λοι του Υπουργείου Οικονομίας και Οικονομικών 
(Ε.Δ.ΕΛ.) καθώς και αρμόδιοι υπάλληλοιτης Αρχής Πλη¬ 
ρωμής. 

Β.11. ΚΑΛΥΨΗ ΔΑΠΑΝΗΣ 


1. Από τις διατάξεις της παρούσας απόφασης προκα- 
λείται δαπάνη ύψους 42.500.000 Ευρώ για τα έτη 2004- 
2008, η οποία θα καλυφθεί από το Ε.Κ.Τ. και το Π.Δ.Ε. 


Για το έτος 2004 
Για το έτος 2005 
Για το έτος 2006 
Για το έτος 2007 
Για το έτος 2008 


2 . 000.000 € 
25.000.000 € 
5.500.000 € 
7.500.000 € 
2.500.000 € 


2. Για την ανωτέρω δαπάνη έχει προβλεφθεί πίστωση 
17.599.997,00 Ευρώ στον ΚΑΕ 2493 Η του προϋπολογι¬ 
σμού έτους 2004. 

3. Το συγκεκριμένο πρόγραμμα προβλέπεται να συγ¬ 
χρηματοδοτηθεί από τα 13 Π.Ε.Π., στο πλαίσιο των αντί¬ 
στοιχων Μέτρωντων Ολοκληρωμένων Παρεμβάσεωντων 
Π.Ε.Π. ("Τοπικές Πρωτοβουλίες Απασχόλησης", "Ολοκλη¬ 
ρωμένες Παρεμβάσεις Αστικής Ανάπτυξης - Ε.Κ.Τ.", 
"Ολοκληρωμένες Παρεμβάσεις Ανάπτυξης Ορεινών/ Μει¬ 
ονεκτικών Περιοχών - Ε.Κ.Τ.", "Ενίσχυση Νέων Μορφών 
Οικονομικής Δραστηριότητας Ν. Λέρου") κατά 75% από 
την Ε.Ε και 25% από το Π.Δ.Ε. στο πλαίσιο του Γ’ Κ.Π.Σ. 

4. Η χρηματοδότηση του προγράμματος θα γίνει από το 
Π.Δ.Ε. και η πληρωμή των δικαιούχων θα πραγματοποιη¬ 
θεί από τις Υπηρεσίες του Ο.Α.Ε.Δ. 

5. Ο Ο.Α.Ε.Δ. δεν θα προβαίνει σε καταβολή χρημάτων 
αν δεν έχει εξασφαλίσει πόρους από το Π.Δ.Ε. 

6. Οι χρηματορροές του προγράμματος γίνονται σύμ¬ 
φωνα με τη διαδικασία που περιγράφεται, βάσει του 
Ν.2860/14.11.2000. 

Γ Την κατάρτιση προγράμματος απόκτησης εργασια¬ 
κής εμπειρίας (5ΤΑΘΕ) τεσσάρων χιλιάδων εξακοσίων 
(4.600) ανέργων στον Ιδιωτικό και Δημόσιο τομέα στο 
πλαίσιο των Π.Ε.Π. 

Σκοπός του προγράμματος είναι η απόκτηση εργασια¬ 
κής εμπειρίας και δεξιοτήτων που δίνουν περισσότερες 
ευκαιρίες για ένταξη στην αγορά εργασίας και αφορά 
άνεργους αποφοίτους δευτεροβάθμιας, μεταδευτερο- 
βάθμιας ή τριτοβάθμιας εκπαίδευσης μέχρι 30 ετών. 

Υπεύθυνος φορέας για την υλοποίηση, διαχείριση, πα¬ 
ρακολούθηση, αξιολόγηση και έλεγχο του προγράμμα¬ 
τος ορίζεται ο Ο.Α.Ε.Δ. 

Γ. 1. ΔΙΚΑΙΟΥΧΟΙ ΦΟΡΕΙΣ ΥΛΟΠΟΙΗΣΗΣ ΤΟΥ ΠΡΟ¬ 
ΓΡΑΜΜΑΤΟΣ 

Δικαιούχοι φορείς θα είναι οι επιχειρήσεις ή φορείς του 
Ιδιωτικού και του Δημοσίου τομέα με προτεραιότητα στις 
ιδιωτικές επιχειρήσεις. 

Στην περίπτωση μη κάλυψης θέσης σε ιδιωτική επιχεί¬ 
ρηση θα γίνεται τοποθέτηση σε φορείς η επιχειρήσειςτου 
Δημοσίου τομέα. 

Γ.2. ΕΠΩΦΕΛΟΥΜΕΝΟΙ ΑΝΕΡΓΟΙ 

Οι δικαιούχοι θα πρέπει: 

• να είναι άνεργοι απόφοιτοι δευτεροβάθμιας, μετα- 
δευτεροβάθμιας ή τριτοβάθμιας εκπαίδευσης 


• να μην έχουν εργασθεί σε θέσεις και ειδικότητες απα- 
σχόλησηςτων γνωστικώντους αντικειμένων για χρονικό διά¬ 
στημα πλέον του αντίστοιχου χρόνου του προγράμματος 

• να έχουν ηλικία μέχρι 30 ετών 

• να έχουν την ιδιότητα του ανέργου (άρθρο 2 του Ν. 
1545/85) και να διαθέτουν δελτίο ανεργίας σε ισχύ 

• να έχουν προταθεί για δράσεις απασχόλησης ύστερα 
από τη διαδικασία εξατομικευμένης προσέγγισης από τις 
Υπηρεσίες Απασχόλησης του Ο.Α.Ε.Δ. και από την Τριμε¬ 
λή Επιτροπή Επιλογής. 

• Ειδικά για το Μέτρο των Τοπικών Πρωτοβουλιών Απα¬ 
σχόλησης θα πρέπει επιπροσθέτως να συμμετέχουν σε 
δράσεις Συμβουλευτικής στα πλαίσια του συγκεκριμένου 
Σχεδίου. 

Γ.3. ΥΠΟΒΟΛΗ ΑΙΤΗΣΗΣ 

Γ.3.1. ΕΠΙΧΕΙΡΗΣΕΙΣ/ΔΗΜΟΣΙΟΣ ΤΟΜΕΑΣ 

Όσον αφορά την επιλογή των Επιχειρήσεων/ Δημόσιος 
Τομέας, αυτή θα γίνεται ως εξής: 

- Μετά την πρόσκληση του Ο.Α.Ε.Δ. οι ενδιαφερόμενες 
επιχειρήσεις υποβάλουν την αίτησή τους στην Τοπική 
Υπηρεσία του Ο.Α.Ε.Δ., 

- εκεί εξετάζεται αν πληρούν τις προϋποθέσεις ένταξης 
στο πρόγραμμα. 

- καταρτίζεται κατάλογος με τις εν δυνάμει δικαιούχες 
επιχειρήσεις και 

- ενημερώνεται σχετικά η Τριμελής Επιτροπή Επιλογής, 
η οποία έχει την ευθύνη για την τελική επιλογή 

- ο κατάλογος με τις τελικά επιλεχθείσες επιχειρήσεις, 
όπως και αυτός με τους άνεργους ωφελούμενους, γνω¬ 
στοποιείται στην Τοπική Υπηρεσία του Ο. Α. Ε.Δ. για τις πε¬ 
ραιτέρω διαδικασίες. 

Γ.3.2.ΑΝΕΡΓΟΙ 

Οι υποψήφιοι θα υποβάλλουν μία μόνο "αίτηση εκδήλω¬ 
σης ενδιαφέροντος - υπεύθυνη δήλωση" (βάσει υποδείγ¬ 
ματος). 

Οι υποδειχθέντες άνεργοι θα προσκομίσουν τα ακό¬ 
λουθα δικαιολογητικά (εφόσον τα επικαλούνται στην αί¬ 
τηση - υπεύθυνη δήλωσή τους) κατά την υπογραφή του 
σχετικού Συμφωνητικού: 

• Αναγνωρισμένο τίτλο σπουδών (επικυρωμένη φωτο¬ 
τυπία). 

- Οι κάτοχοι τίτλων σπουδών της αλλοδαπής θα πρέπει 
να προσκομίσουν βεβαίωση ισοτιμίας από Δ.Ι.Κ.Α.Τ.Σ.Α., 
Ι.Τ.Ε. ή άλλου αρμόδιου φορέα. 

- Οι απόφοιτοι Α.Ε.Ι., Τ.Ε.Ι., οι οποίοι δεν μπορούν να 
προσκομίσουν τίτλο σπουδών επειδή δεν έχουν ορκισθεί 
είναι δυνατό να παρακολουθήσουν το πρόγραμμα εφό¬ 
σον προσκομίσουν βεβαίωση της σχολής με την αναλυτι¬ 
κή βαθμολογία τους από την οποία να προκύπτει ότι ολο¬ 
κλήρωσαν τις σπουδέςτους. 

- Οι απόφοιτοι των Ι.Ε.Κ. θα πρέπει να προσκομίσουν πι¬ 
στοποιημένο τίτλο σπουδών από τονΟ.Ε.Ε.Κ. 

• Δελτίο αστυνομικήςταυτότητας (επικυρωμένη φωτοτυπία). 

• Οι Έλληνες ομογενείς, οι πρόσφυγες οι μετανάστες 
και οι παλιννοστούντες θα πρέπει να προσκομίσουν τα 
απαραίτητα έγγραφατα οποία θα δηλώνουντο νόμιμο δι¬ 
καίωμα παραμονής και απασχόλησης τους στην Ελλάδα. 

Γ.4. ΕΞΑΙΡΕΣΕΙΣ 

Από το παρόν πρόγραμμα εξαιρούνται: 

α. Η Ε.Π.Α.Ε., οι Π.Α.Ε., τα αθλητικά σωματεία, οι πολι¬ 
τικές οργανώσεις, τα κόμματα, τα Μοναστήρια, τα γρα¬ 
φεία τελετών, τα νυχτερινά κέντρα, πιάνο μπαρ, καφε¬ 
νεία, αναψυκτήρια, δισκοθήκες, πρακτορεία και επιχειρή¬ 
σεις τυχερών παιχνιδιών, επιχειρήσεις που έχουν σχέση 
με ψυχαγωγικά ή ηλεκτρονικά παιχνίδια, τα λούνα - παρκ, 
τα φροντιστήρια και τα εκπαιδευτικά ιδρύματα για τις ει¬ 
δικότητες του εκπαιδευτικού προσωπικού. 

β. Οι συνεταιρισμοί για τα μέλη τους. 

γ. Τα νομικά τμήματα εταιριών και τα δικηγορικά γρα¬ 
φεία για θέσεις που αφορούν ασκούμενους ή εν ενεργεία 
δικηγόρους. 

δ. Τα Νοσοκομεία για τους γιατρούς. 

ε. Οι αεροπορικές επιχειρήσεις, εκτός του προσωπικού 
που εντάσσεται στους κλάδους του διοικητικού και τεχνι¬ 
κού προσωπικού τους. 

Γ.5. ΠΡΟΫΠΟΘΕΣΕΙΣ. 

Στο πρόγραμμα εντάσσονται ιδιωτικές επιχειρήσεις, οι 
οποίες δεν έχουν απολύσει προσωπικό χωρίς να το αντι¬ 
καταστήσουν, κατά το χρονικό διάστηματων έξι (6) μηνών 
που προηγείται της ημερομηνίας υποβολής της αίτησή 
τους για υπαγωγή τους στο πρόγραμμα και μέχρι την 
ένταξή τους σε αυτό (γεγονός που θα αποδεικνύεται από 
μισθολογικές καταστάσεις). 

Γ.6 ΙΔΙΩΤΙΚΟ ΣΥΜΦΩΝΗΤΙΚΟ 

Οι άνεργοι που θα επιλεγούν για το πρόγραμμα θα υπο¬ 
γράφουν Συμφωνητικό Συνεργασίας με τον Ο.Α.Ε.Δ. και 
το Φορέα υλοποίησης του προγράμματος. 

Το Συμφωνητικό Συνεργασίας θα περιλαμβάνει: 

• Νομικό πλαίσιο, 

• Πλήρη στοιχεία του ασκούμενου 

• Ακριβή διάρκεια της εργασιακής εμπειρίας 

• Θέση για απόκτηση εργασιακής εμπειρίας που θα κα¬ 
λύψει ο ασκούμενος 

• Όρους του προγράμματος 

• Δυνατότητα διακοπής του 

Με την υπογραφή του Συμφωνητικού Συνεργασίας ο 
φορέας υλοποίησης υποχρεούται να υποβάλει στον 
Ο.Α.Ε.Δ. τα εξής δικαιολογητικά: 

• δήλωση με την οποία να γνωστοποιείται το ονοματε¬ 
πώνυμο του υπεύθυνου του προγράμματος (δ/νση, τηλέ¬ 
φωνο, ΐαχ, αριθμό ταυτότητας, δείγμα υπογραφής του) 

• το πρόγραμμα εργασιακής προσαρμογής των ασκού με¬ 
νών για κάθε θέση για την απόκτηση εργασιακής εμπειρίας. 

Γ.7. ΥΠΟΒΟΛΗ ΔΙΚΑΙΟΛΟΓΗΤΙΚΩΝ ΚΑΤΑ ΤΗΝ ΥΛΟ¬ 
ΠΟΙΗΣΗ ΤΟΥ ΠΡΟΓΡΑΜΜΑΤΟΣ 

Γ.7.1 Από το φορέα: 

Ο φορέας υποχρεούται να υποβάλει: 

• Κάθε μήνα και εντός του πρώτου δεκαήμερου του 
επόμενου μήνα μηνιαίο δελτίο παρουσίας του ασκούμε¬ 
νου που θα περιλαμβάνει τις ημέρες παρακολούθησης 
του προγράμματος. 

Μετά τη λήξη της Σύμβασης και όχι πέραν του διμήνου 
από λήξης της: 

• Έκθεση αξιολόγησης προόδου του ασκούμενου, σύμ¬ 
φωνα με το πρόγραμμα εργασιακής προσαρμογής του. 

• Έκθεση αξιολόγησης του προγράμματος. 

Γ.7.2. Από τον ασκούμενο: 

Μετά το πέρας της απόκτησης εργασιακής εμπειρίας 
και όχι πέραν του διμήνου, ο ασκούμενος πρέπει να υπο¬ 
βάλει Έκθεση αξιολόγησης του προγράμματος. 

Η τελευταία πληρωμή θα γίνεται εφόσον ο ασκούμενος 
μετά την ολοκλήρωση του προγράμματος έχει στείλει την 
Έκθεση αξιολόγησης αυτού. 

Γ.8. ΔΕΣΜΕΥΣΕΙΣ 

Κατά το χρονικό διάστημα που μεσολαβεί από την ημερο¬ 
μηνία υποβολήςτης αίτησης εκδήλωσης ενδιαφέροντος για 
συμμετοχή της επιχείρησης στο πρόγραμμα μέχρι την υπο¬ 
γραφή του συμφωνητικού, η επιχείρηση δε θα πρέπει να πα¬ 
ρουσιάζει απόλυση μισθωτού, χωρίς αντικατάσταση. Γιατο 
σκοπό αυτό, πριντην υπογραφή του συμφωνητικού θα γίνε¬ 
ται έλεγχος των μισθολογικών καταστάσεων της επιχείρη¬ 
σης του χρονικού διαστήματος που μεσολαβεί από την ημε¬ 
ρομηνία υποβολήςτης αίτησης εκδήλωσης ενδιαφέροντος 
μέχριτην υπογραφή του ιδιωτικού συμφωνητικού. 


Σε περίπτωση που η επιχείρηση κατά την 9μηνη διάρ- 
κειατου προγράμματος απολύσει οποιανδήποτε μισθωτό 
από το δεσμευμένο προσωπικό της χωρίς να τον αντικα¬ 
ταστήσει εντός τριάντα (30) ημερολογιακών ημερών, το 
πρόγραμμα θα διακόπτεται με απόφαση του Προϊσταμέ¬ 
νου της αρμόδιας Υπηρεσίας του Ο.Α.Ε.Δ. 

Εάν οι φορείς υλοποίησης διακόψουντη λειτουργία του 
προγράμματος, οφείλουν να ενημερώσουν έγκαιρα τον 
Ο.Α.Ε.Δ., ώστε ο ασκούμενος να μετακινηθεί σε άλλον 
φορέα - εφόσον υπάρχει αντίστοιχη θέση - για να ολοκλη¬ 
ρώσει το πρόγραμμα. 

Για οποιαδήποτε μεταβολή προκύψει κατά τη διάρκεια 
του προγράμματος, θα πρέπει να ενημερώνεται η Υπηρε¬ 
σία από το φορέα και από τον ασκούμενο. 

Γ.9. ΩΡΑΡΙΟ-ΑΠΟΥΣΙΕΣ 

• Οι ασκούμενοι μπορούν να απουσιάσουν δικαιολογη¬ 
μένα ή αδικαιολόγητα (χωρίς να τους καταβάλλεται απο¬ 
ζημίωση και χωρίς υποχρέωση παράτασης του προγράμ¬ 
ματος) για είκοσι (20) εργάσιμες ημέρες καθ' όλη τη διάρ¬ 
κεια του προγράμματος. 

• Οι ασκούμενοι μπορούν να λάβουν άδεια διακοπών 
έως δεκαπέντε (15) εργάσιμες ημέρες με αντίστοιχη πα¬ 
ράταση του προγράμματος. 

• Η εργασιακή τους εμπειρία δεν θα υπερβαίνει τις επτά 
(7) ώρες ημερησίως, τις πέντε (5) ημέρες την εβδομάδα 
(Δευτέρα έως και Παρασκευή) και δεν θα πραγματοποιεί¬ 
ται σε βραδινές ώρες (πλέον της 22ας). 

• Σε περίπτωση που ο ασκούμενος ζητήσει άδεια πα¬ 
ράτασης του Προγράμματος (για λόγους υγείας, κ.λ.π.), 
πέραν των προβλεπομένων ημερομηνιών, θα πρέπει να 
υποβάλλει έγγραφη αίτηση στην Υπηρεσία του Ο.Α.Ε.Δ. 
που ανήκει, η οποία θα εξετασθεί από την Επιτροπή που 
θα οριστεί με απόφαση του Διοικητή του Ο.Α.Ε.Δ. 

• Εάν ο ασκούμενος αποχωρήσει οικειοθελώς, διακό¬ 
πτεται το πρόγραμμα για τη συγκεκριμένη θέση. 

Γ. 10. ΠΟΣΟ ΚΑΙ ΔΙΑΡΚΕΙΑ ΤΟΥ ΠΡΟΓΡΑΜΜΑΤΟΣ 

Η διάρκεια του προγράμματος είναι 9 μήνες και αφορά: 

• Ένα μήνα θεωρητική και πρακτική εξοικείωση με το 
εργασιακό περιβάλλον, 

• Οκτώ μήνες τοποθέτηση σε θέσεις του τομέα ειδί¬ 
κευσής τους για απόκτηση εργασιακής εμπειρίας. 

Για κάθε ασκούμενο καταβάλλεται κάθε μήνα στους μεν 
αποφοίτους τριτοβάθμιας εκπαίδευσης το ποσό (μικτά) 
των 25 ΕΥΡΩ ημερησίως (Δευτέρα-Παρασκευή), στους 
δε αποφοίτους μεταδευτεροβάθμιας και δευτεροβάθ¬ 
μιας εκπαίδευσης το ποσό (μικτά) των 21 ΕΥΡΩ ημερη¬ 
σίως (Δευτέρα-Παρασκευή). 

Γ.11. ΧΡΗΜΑΤΟΔΟΤΗΣΗ 

Ο Ο.Α.Ε.Δ. αναλαμβάνει τη χρηματοδότηση του προ¬ 
γράμματος. 

Από την ως άνω ημερήσια αμοιβή θα παρακρατείται πο¬ 
σοστό 6,45% για ιατροφαρμακευτική περίθαλψη και 1% 
κατά του επαγγελματικού κινδύνου, εφαρμοζομένωντων 
διατάξεων του άρθρου 18του Ν. 2458/97 Φ.Ε.Κ. 15/Α/97 
και του άρθρου 18 του Ν. 2874/2000. 

Ο Ο.Α.Ε.Δ. σε περίπτωση μη τήρησης των όρων του 
προγράμματος θα αναζητήσει τα χρήματα που κατέβαλε. 
Τυχούσα αναζήτηση διαφορών στην καταβολή των χρη¬ 
μάτων έχει προθεσμία απαίτησης διάστημα τριών (3) μη¬ 
νών από την είσπραξη. 

Η λογιστική παρακολούθηση θα γίνεται απάτη Διεύθυνση 
Οικονομικών Υπηρεσιών του Ο.Α.Ε.Δ. σε μηνιαία βάση. 

Γ. 12. ΔΙΑΔΙΚΑΣΙΑ ΠΑΡΑΚΟΛΟΥΘΗΣΗΣ 

Η διαδικασία παρακολούθησης του προγράμματος θα 
πραγματοποιείται από τις Υπηρεσίες του Ο.Α.Ε.Δ., σε τρία 
επίπεδα: Κεντρικό (Διοίκηση), Περιφερειακό, Τοπικό. 

Γ.13. ΚΑΛΥΨΗ ΤΗΣ ΔΑΠΑΝΗΣ 


Από τις διατάξεις της παρούσας απόφασης προκαλεί- 
ται δαπάνη ύψους 20.080.000,00 € για τα έτη 2004-2008 η 
οποία θα καλυφθεί από τα 13 Π.Ε.Π.: 


Για το έτος 2004 
Για το έτος 2005 
Για το έτος 2006 
Για το έτος 2007 
Για το έτος 2008 


1.080.000 € 

10 . 000 . 000 € 

5.000.000 € 

3.000.000 € 

1 . 000.000 € 

1. Για την ανωτέρω δαπάνη έχει εγγράφει πίστωση 
ύψους 21.750.825,00 € στον Κ.Α.Ε. 2499Γ7 του προϋπο¬ 
λογισμού του Ο.Α.Ε.Δ. έτους 2004. Το συγκεκριμένο πρό¬ 
γραμμα προβλέπεται να συγχρηματοδοτηθεί από τα 13 
Π.Ε.Π., ΜΕΤΡΑ (Τοπικές Πρωτοβουλίες Απασχόλησης, 
Ολοκληρωμένες Παρεμβάσεις Ανάπτυξης Ορεινών/ Μει¬ 
ονεκτικών περιοχών, Ολοκληρωμένες Παρεμβάσεις Αστι¬ 
κής Ανάπτυξης- Τοπικών Πρωτοβουλιών Απασχόλησης, 
Ενίσχυση Νέων Μορφών Οικονομικής Δραστηριότητας 
Ν. Λέρου) στο πλαίσιο του Γ' Κοινοτικού Πλαισίου Στήρι¬ 
ξης (Γ ΚΠΣ), κατά 75% από την Ευρωπαϊκή Ένωση και 
25% από το ΠΔΕ. Η χρηματοδότηση του προγράμματος 
θα γίνει από το ΠΔΕ και η πληρωμή των δικαιούχων θα 
πραγματοποιηθεί από τις Υπηρεσίες του Ο.Α.Ε.Δ.. 

2. Ο Ο.Α.Ε.Δ. δεν θα προβαίνει σε καταβολή χρημάτων 
αν δεν έχει εξασφαλίσει πόρους από το Π.Δ.Ε. 

3. Τυχούσα οικονομική απαίτηση που θα προκύψει εκ 
μέρους των ασκουμένων από διαφορά στην καταβολή 
των χρημάτων τους θα μπορεί να διεκδικηθεί εντός τρι¬ 
μήνου από τη λήξη του προγράμματος. 

Γ.14. ΑΝΑΚΛΗΣΗ ΥΠΑΓΩΓΗΣ ΣΤΟ ΠΡΟΓΡΑΜΜΑ 


Εάν μετά την υπαγωγή της επιχείρησης στο πρόγραμ¬ 
μα, διαπιστωθεί ότι δεν πληροί ή παρέβη τους όρους ή τις 
προϋποθέσεις του, ο Προϊστάμενος της αρμόδιας Υπη¬ 
ρεσίας Απασχόλησης με απόφασή του θα ανακαλεί την 
υπαγωγή της στο πρόγραμμα ή θα τη διακόπτει και θα 
υποβάλλει αναφορά στη Διεύθυνση Γραμματείας Διοικη¬ 
τή για τη διενέργεια δευτεροβάθμιου ελέγχου. 

Στην περίπτωση της Διακοπής του προγράμματος ή της 
ανάκλησης της υπαγωγής στο πρόγραμμα ενημερώνεται 
ο Συντονιστής του Σχεδίου από τον αρμόδιο Προϊστάμε¬ 
νο της Υπηρεσίας Απασχόλησης του Οργανισμού. 

Γ.15. ΕΠΙΛΥΣΗ ΔΙΑΦΟΡΩΝ 


Οποιαδήποτε διαφορά προκύψει μεταξύ των ενταγμέ- 
νων (ανέργων ή φορέων) στο πρόγραμμα και των Υπηρε¬ 
σιών Απασχόλησηςτου Ο.Α.Ε.Δ., θα επιλύεται με απόφαση 
του Δ.Σ του Ο.Α.ΕΔ. ή του οργάνου που θα ορίσει αυτό. 

Οι ενστάσεις θα υποβάλλονται στη Διοίκηση του 
Ο.Α.Ε.Δ. μέσω της Υπηρεσίας στην οποία έχει κατατεθεί 
η αίτηση για ένταξη της επιχείρησης στο πρόγραμμα μέ¬ 
σα σετριάντα (30) ημέρες απάτην κοινοποίηση της απόρ¬ 
ριψης του αιτήματος από την Υπηρεσία ή της απορριπτι¬ 
κής απόφασης. 

Γ.16. ΕΛΕΓΚΤΙΚΑ ΟΡΓΑΝΑ 


Ελέγχους διενεργούν: 

• οι υπάλληλοι του Ο.Α.Ε.Δ. σύμφωνα μετά οριζόμενα 
στην Κοινή Υπουργική Απόφαση υπ’ αριθμ. 2/34255/0022/ 
6.6.2001, όπως τροποποιήθηκε και ισχύει. 

• Ελεγκτικά Όργανα που αναφέρονται, κατ’ εφαρμογή 
του Ν.2860/14.11.2000, στα 13 Περιφερειακά Επιχειρη¬ 
σιακά Προγράμματα. 

• Αρμόδιοι υπάλληλοι της Εδικής Υπηρεσίας Διαχείρι¬ 
σης του εκάστοτε Περιφερειακού Επιχειρησιακού Προ¬ 
γράμματος σύμφωνα με τον Ν.2860/2000, άρθρο 6, παρ. 3. 

• Όργανα της Ευρωπαϊκής Ένωσης και Υπάλληλοι του 
Υπουργείου Οικονομίας και Οικονομικών (Ε.Δ.Ε.Λ.). 


• Αρμόδιοι υπάλληλοι της Αρχής Πληρωμής. 

Για τον έλεγχο των όρων υλοποίησης και την επίτευξη 
των στόχωντου προγράμματος, ο Ο.Α.Ε.Δ. τηρεί ξεχωρι¬ 
στό φάκελο για κάθε επιχείρηση που εντάσσεται στο 
πρόγραμμα. 

Οι ελεγχόμενες επιχειρήσεις υποχρεούνται: 

• Να παρέχουν κάθε δυνατή βοήθεια, κατά τον έλεγχο, 
στους ελεγκτές υπαλλήλους. 

• Να τηρούν τα αποδεικτικά στοιχεία και σχετικά έγ¬ 
γραφα με την υπαγωγή τους στο πρόγραμμα τουλάχι¬ 
στον για τρία (3) χρόνια από τη λήξη του προγράμματος. 

Δ. ΤΕΛΙΚΕΣ ΡΥΘΜΙΣΕΙΣ 

Η παρούσα Υπουργική Απόφαση εξασφαλίζει το πλαί¬ 
σιο για την υποβολή των ΤΔΕ και ΤΔΥ από τον ΟΑΕΔ, την 
αξιολόγησή τους και την ένταξη των αντίστοιχων πρά¬ 
ξεων στο κάθε ΠΕΠ, από τις Διαχειριστικές Αρχές (Δ..Α.) 

Ο αριθμός των ανέργων και οι προϋπολογισμοί ανά εί¬ 
δος δράσης (πρόγραμμα) που αναφέρονται παραπάνω 
είναι ενδεικτικοί και θα οριστικοποιηθούν όταν εκδοθούν 
οι σχετικές προσκλήσεις και οι αντίστοιχες εντάξεις πρά¬ 
ξεων από τις οικείες Δ.Α. 

Μετά την έκδοση των προσκλήσεων από τις ΔΑ των ΠΕΠ 
και βάσει της υπ’αριθμ. 2219/31/31-8-04 Απόφασης του ΔΣ 
του ΟΑΕΔ καιτηςπαρούσας ΥΑ, θα συμπληρωθούντα ανά¬ 
λογα ΤΔΕ και ΤΔΥ απότον ΟΑΕΔ και θα υποβληθούν στις ΔΑ 
των ΠΕΠ προκειμένου να ενταχθούν τα έργα στη χρηματο¬ 
δότηση του ΕΚΤ στο πλαίσιο του Γ'ΚΠΣ. 

Ακολουθείη εγγραφήτωνπράξεωνστο ΠΔΕ, στη ΣΑΕτου 
Υπουργείου Απασχόλησης και Κοινωνικής Προστασίας και 
η έκδοση κοινών Υπουργικών Αποφάσεων (ΚΥΑ) των 
Υπουργείων Απασχόλησης και Κοινωνικής Προστασίας και 
Οικονομίας και Οικονομικών, οι οποίες θα προκαλούν οικο¬ 
νομική δαπάνη. Η διαδικασία εγγραφής στο ΠΔΕ και έκδο¬ 
σης ΚΥΑ δύναται να γίνεται σταδιακά, ανάλογα με την πο¬ 
ρεία έκδοσης των σχετικών προσκλήσεων από τις ΔΑ προς 
τον ΟΑΕΔ και των αποφάσεων ένταξης των πράξεων. 

Μετά την έκδοση της ΚΥΑ θα προκηρύσσεται τοπικά η 
δράση, με δεδομένους τους όρους και τις προϋποθέσεις 
χρηματοδότησης όπως ορίζονται στην παρούσα ΥΑ. 

Περαιτέρω λεπτομέρειες σχετικά με την εξειδίκευση 
της κάθε δράσης θα μπορούν να ορίζονται με εγκύκλιο 
του ΟΑΕΔ, η οποία θα τυγχάνει δημοσιότητας. 

Η παρούσα απόφαση δεν προκαλεί οικονομική δαπάνη 
εις βάρος του Δημόσιου Προϋπολογισμού και ως εκ τού¬ 
του δεν εμπίπτει στις διατάξεις του άρθρου 22 του Ν. 
2362/95 (ΦΕΚ247Α/27-11-95) 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 14 Οκτωβρίου 2004 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθ. 50479 (2) 

Καθορισμός του τρόπου και της διαδικασίας διαγραφής 
των οφειλών δικαιούχων του Ο.Ε.Κ, που προέρχονται 
από δάνεια που χορηγήθηκαν για αγορά διαμερίσμα¬ 
τος στην πολυκατοικία επί της οδού Αριστείδου 28 
στην Καλαμάτα, η οποία κατέρρευσε από το σεισμό 
της 13ης Σεπτεμβρίου 1986. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του Ν. 1558/85 (ΦΕΚ 137/Α’) "Κυβέρνη¬ 
ση και Κυβερνητικά Όργανα". 

2. Τις διατάξεις του Π.Δ. 368/99 (ΦΕΚ 163/Α ) "Οργανι¬ 
σμός του Υπουργείου Εργασίας", όπως τροποποιήθηκαν 
και ισχύουν σήμερα. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Την Υ1 /10-3-2004 απόφαση του Πρωθυπουργού 
(Φ.Ε.Κ. 513/Α’), "Μεταβολή τίτλων Υπουργείων και καθο¬ 
ρισμός της σειράς τάξης των Υπουργείων". 

4. Τις διατάξεις του Ν. Δ/τος 2963/1954 (ΦΕΚ 195/Α’) "Πε¬ 
ρί ιδρύσεως Αυτονόμου Οργανισμού Εργατικής Κατοικίας". 

5. Τη διάταξη της παραγράφου 1 του άρθρου 36 του 
Ν.2224/1994 (ΦΕΚ 112 Α’) "Ρύθμιση θεμάτων εργασίας, συν¬ 
δικαλιστικών δικαιωμάτων, υγιεινής και ασφάλειας των ερ¬ 
γαζομένων και οργάνωσης Υπουργείου Εργασίας και των 
εποπτευόμενων από αυτό νομικών προσώπων και άλλες δια¬ 
τάξεις" όπως αυτή συμπληρώθηκε τη διάταξη της παραγρά¬ 
φου 12του άρθρου 20του Ν.3227/2004 (ΦΕΚ31 Α’) "Μέτρα 
για την αντιμετώπιση της ανεργίας και άλλες διατάξεις". 

6. Το αριθ. 29163/5270 από 27 Ιουλίου 2004 έγγραφο 
του Ο.Ε.Κ., με το οποίο μας υπέβαλε απόσπασμα πρακτι¬ 
κού της αριθ.22/15-7-2004 συνεδριάσεως του Διοικητι¬ 
κού του Συμβουλίου. 

7. Τις διατάξεις του άρθρου 29Ατου Ν. 1558/1985 (ΦΕΚ 
137 Α’) που προστέθηκε με το άρθρο 27 του Ν. 2081/1992 
(ΦΕΚ 154 Α’) την παράγραφο 2 του άρθρου 1 του Ν. 
2469/1997 (ΦΕΚ 38 Α’) και το γεγονός ότι από τις διατά¬ 
ξεις της απόφασης αυτής δεν προκαλείται δαπάνη σε βά¬ 
ρος του προϋπολογισμού του ΟΕΚ., αποφασίζουμε: 

Καθορίζουμε τον τρόπο και τη διαδικασία διαγραφής, 
σύμφωνα με την παράγραφο 1 του άρθρου 36 του 
Ν.2224/1994 (ΦΕΚ 112 Α’), όπως αυτή συμπληρώθηκε με 
την παράγραφο 12 του άρθρου 20 του Ν.3227/2004 (ΦΕΚ 
31 Α’), των οφειλών δικαιούχων του Ο.Ε.Κ., που οφείλο¬ 
νται για το μετά το σεισμό της 13ης Σεπτεμβρίου 1986 
χρονικό διάστημα και προέρχονται από δάνεια που έχουν 
χορηγηθεί με βάση το ν.δ. 1138/1972 (Φ.Ε.Κ. 63 Α’), για 
αγορά διαμερίσματος στην πολυκατοικία επί της οδού 
Αριστείδου 28 στην Καλαμάτα, η οποία κατέρρευσε από 
το σεισμό, όπως παρακάτω: 

Οι δικαιούχοι θα πρέπει να υποβάλλουν αίτηση στο Το¬ 
πικό Γραφείο του Ο.Ε.Κ. Μεσσηνίας, μαζί με τα παρακά¬ 
τω δικαιολογητικά: α. - Απόδειξη εξόφλησης τυχόν ληξι¬ 
πρόθεσμων οφειλών που υπήρχαν μέχρι την ημερομηνία 
του σεισμού (13-9-1986). 

β. - Πιστοποιητικό βαρών του Υποθηκοφυλακείου της 
περιοχής που βρίσκεται το ακίνητο, από το οποίο να προ¬ 
κύπτει ότι έχει εγγράφει υποθήκη για την εξασφάλιση του 
ποσού του δανείου που έχει χορηγηθεί, γ. -Αντίγραφο 
συμβολαίου κτήσης του ακινήτου. 

Μετά τον έλεγχο των ανωτέρω δικαιολογητικών ο Ο.Ε.Κ. 
θα εγκρίνει τη διαγραφή των οφειλών και θα διαβιβάζει κα¬ 
ταστάσεις με το ονοματεπώνυμο του δικαιούχου και τον 
αριθμό λογαριασμού του δανείου του, στην Εθνική Τράπεζα 
της Ελλάδος (ως διάδοχο της Εθνικής Κτηματικής Τράπεζας 
της Ελλάδος), όπου και θα πραγματοποιείται η διαγραφή 
των οφειλώνπου προέρχονται από κεφάλαια του Ο.Ε.Κ. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 12 Οκτωβρίου 2004 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθ. οικ. 301037 (3) 

Τροποποίηση της ΚΥΑ 392169 / 20.10.1999 (Β 1985) "Γε¬ 
νικοί κανόνες χρήσης του όρου Τοπικός Οίνος ως πε¬ 
ριγραφικού στοιχείου επιτραπέζιου οίνου". 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις : 

α. Του άρθρου 22παρ. 3 του Ν.992/1979 "περί οργανώ- 


σεως των διοικητικών υπηρεσιών για την εφαρμογή της 
Συνθήκης προσχωρήσεωςτης Ελλάδος στην Ευρωπαϊκή 
Κοινότητα και ρυθμίσεως συναφών θεσμικών και οργα¬ 
νωτικών θεμάτων" (ΦΕΚ 280/Α/21.12.1979). 

β. Του άρθρου 1 παρ. 1 και 3 του Ν. 1338/1983 "Εφαρ¬ 
μογή του Κοινοτικού δικαίου" (ΦΕΚ34/Α/17.3.1983) όπως 
τροποποιήθηκε και συμπληρώθηκε με το άρθρο 6 του Ν. 
1440/84 "Συμμετοχή της Ελλάδος στο κεφάλαιο, στα απο- 
θεματικά και στις προβλέψεις της Ευρωπαϊκής Τ ράπεζας 
Επενδύσεων, στο κεφάλαιο της Ευρωπαϊκής Κοινότητας 
Άνθρακος και Χάλυβος και του Οργανισμού ΕΥΡΑΤΟΜ 
(ΦΕΚ 70/Α/21.5.1984) και του άρθρου 65 του Ν. 1892/1990 
(ΦΕΚ 101/Α/1984). 

γ. Του άρθρου 10 παρ. 1 του Ν.Δ. 243/1969 (Α 144) "πε¬ 
ρί βελτιώσεως και προστασίας της αμπέλου ργικής παρα¬ 
γωγής". 

δ. Του άρθρου 29 Ατού Ν. 1558/1985 "Κυβέρνηση και 
Κυβερνητικά Όργανα" (Α 137) το οποίο προστέθηκε με το 
άρθρο 27 του Ν. 2081/1992 όπως έχει αντικατασταθεί 
από το άρθρο 1 παρ.2α του Ν.2469/1997 (Α138). 

2. Τους Κανονισμούς: 

α. Τον Καν. (ΕΚ) 1493/1999 του Συμβουλίου της 17ης 
Μάίου 1999 για την κοινή οργάνωση της αμπελοοινικής 
αγοράς. 

β. Τον Κανονισμό ΕΟΚ 2392/1989 του Συμβουλίου "Πε¬ 
ρί των γενικών κανόνων για την περιγραφή και την πα¬ 
ρουσίαση οίνων και γλευκών σταφυλής" (Ε.232/9.8.1989) 
και ιδιαίτερα την παρ. 3 του άρθρου 2 καθώς και τα άρθρα 
3, 4, 5, 6 και 7. 

γ. Τον Κανονισμό ΕΟΚ 3201/1990 της Επιτροπής περί 
"των λεπτομερειών εφαρμογής για τον χαρακτηρισμό και 
την παρουσίαση οίνων και γλευκών σταφυλής" 
(Ε.309/8.11.1990). 

3. Το σχετικό με το θέμα αίτημα του ενδιαφερομένου 
φορέα, ΜΑΡΩΝΕΙΑΑ.Ε. 

4. Τη με αριθ. 70/20.7.2004 εισήγηση της Κεντρικής Επι¬ 
τροπής Προστασίας Οινοπαραγωγής (ΚΕΠΟ). 

5. Τη με αριθμ. 14650/ΔΙΟΕ85/17-3-2004 (Β 519) από¬ 
φαση του Πρωθυπουργού και Υπουργού Οικονομίας και 
Οικονομικών με θέμα "καθορισμός αρμοδιοτήτων των 
Υφυπουργών Οικονομίας και Οικονομικών". 

6. Το Π.Δ. 202/23-09-2004 (176 Α') "Διορισμός Υπουρ¬ 
γού Αγροτικής Ανάπτυξης και Τροφίμων". 

7. Το γεγονός ότι από τις διατάξεις της παρούσας δεν 
προκύπτει δαπάνη σε βάρος του Κρατικού Προϋπολογι¬ 
σμού, αποφασίζουμε: 

Η παράγραφος δ του άρθρου 4 της ΚΥΑ 392169/ 
20.10.1999 (Β 1985), όπως τροποποιήθηκε και συμπλη¬ 
ρώθηκε με την ΚΥΑ 207683/21.1.2003 (Β79) αντικαθίστα¬ 
ται ως εξής: 

"δ). Για τις αμπελοοινικές περιόδους 2004-2005 και 
2005-2006, επιτρέπεται η παραγωγή (γλευκοποίηση - οι¬ 
νοποίηση) των οίνων Τ.Ο. ΘΡΑΚΗΣ, ΙΣΜΑΡΙΚΟΣ Τ.Ο. και 
Τ.Ο. ΑΒΔΗΡΩΝ σε οινοποιεία που βρίσκονται και λει¬ 
τουργούν στο όμορο αμπελουργικό διαμέρισμα της Μα¬ 
κεδονίας, όπως αυτό ορίζεται με την παρ. 5α του άρθρου 
1 της ανωτέρω Κοινής Υπουργικής Απόφασης". 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Οκτωβρίου 2004 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΓΡΟΤΙΚΗΣ ΑΝΑΠΤΥΞΗΣ 

ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

ΓΕΩΡΓ. ΑΛΟΓΟΣΚΟΥΦΗΣ ΕΥΑΓ. ΜΠΑΣΙΑΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




